Hjem by Gads Forlag - issuu\nHJEM pĂĽ dansk ved Poul Bratbjerg Hansen\nHjem er oversat fra amerikansk efter Home Copyright © 2016 by Harlan Coben All rights reserved Published by arrangement with Lennart Sane Agency AB Dansk udgave: Copyright © 2017 by Gads Forlag ISBN: 978‑87‑12‑05348‑4 1. udgave, 1. oplag Omslag: Anders Timrén Omslagsfoto: Alamy, Shutterstock Bogen er sat med Sabon hos BogGrafisk og trykt hos ScandBook, Sverige Kopiering fra denne bog må kun finde sted på institutioner, der har indgået aftale med COPY-DAN, og kun inden for de i aftalen nævnte rammer. Det er tilladt at citere med kildeangivelse i anmeldelser. www.gad.dk Dette værk er fiktion. Navne, personer, virksomheder, organisationer, steder og begivenheder er et produkt af forfatterens fantasi eller anvendes i fiktiv sammenhæng. Enhver lighed med virkelige nulevende eller afdøde personer eller hændelser er tilfældig.\nDen forsvundne dreng træder ind i lyset. Jeg er ikke meget for hysteri og oplever sjældent det, der kan betegnes som forbavselse. Jeg har set meget i mine godt og vel 40 år. Jeg har været tæt på at blive slået ihjel, og jeg har selv slået ihjel. Jeg har set ubehagelige ting, som de fleste vil have svært ved at forstå eller finde komplet ubegribelige, og nogle vil hævde, at jeg også har taget del i den slags. Jeg har i årenes løb lært at beherske mine følelser og – vigtigere endnu – mine reaktioner i stressede, højspændte situationer. Det er muligt, at jeg handler hurtigt og voldeligt, men jeg foretager mig ikke noget uden overvejelse og målbevidsthed. Disse kvaliteter, om man vil, har gang på gang reddet mig og dem, der betyder noget for mig. Men jeg må indrømme, at da jeg får øje på drengen – nej, han er jo teenager nu, ikke? – kan jeg mærke pulsen galoppere. Jeg har en dunkende lyd i ørerne. Og helt spontant knytter jeg mine hænder. Efter ti år er der nu ikke mere end 50 meter mellem mig og den forsvundne dreng. Patrick Moore – det hedder drengen – står og læner sig op ad en graffitibemalet betonstolpe i vejtunnelen. Hans skuldre er trukket op. Hans øjne flakker, før de fæster sig på de revnede fortovsfliser foran ham. Hans hår er kortklippet, det, vi førhen kaldte plysset. To andre teenagedrenge hænger også ud i tunnelen. Den ene ryger en cigaret med så stor energi, at man skulle tro, at cigaretten har fornærmet ham. Den anden er iført et hundehalsbånd med nitter og en nettrøje, som meget åbenlyst signalerer hans aktuelle profession. Ovenover buldrer togvogne forbi uden at ænse, hvad der er neden under dem. Vi befinder os i King’s Cross, som for størstedelens\nvedkommende er blevet “revitaliseret” i løbet af de seneste to årtier og fået museer og biblioteker og et Eurostar-hotel og sågar en mindeplade for Perron 9 ¾, hvor Harry Potter steg om bord i toget til Hogwarts. Mange af de såkaldte uønskede elementer har opgivet de farlige ansigt-til-ansigt-transaktioner til fordel for den forholdsvis trygge onlinehandel – der er meget mindre behov for den risikable drive-by-sexhandel, hvilket er endnu en positiv sidegevinst ved internettet – men hvis man bevæger sig over på den anden side af sporene, både konkret og i overført betydning, væk fra de skinnende nye højhustårne, så findes der stadig steder, hvor svineriet har overlevet i en koncentreret form. Det er dér, jeg har fundet den forsvundne dreng. En del af mig – den ubesindige del, jeg holder i skak – har lyst til at spæne over gaden og hive fat i drengen. Hvis det faktisk er Patrick og ikke én, der ligner ham, må han nu være 16 år gammel. På denne afstand ser det ud til at stemme godt nok. For ti år siden – du kan selv regne ud, hvor gammel han så var dengang – var Patrick i det über-velhavende område Alpine på det, som de insisterer på at kalde en “legeaftale” sammen med min kusines søn Rhys. Det er selvfølgelig det, der er mit dilemma. Hvis jeg hiver fat i Patrick nu, bare løber over gaden og tager ham, hvad vil der så ske med Rhys? Jeg har én af de forsvundne drenge inden for synsvidde, men jeg er kommet for at redde dem begge. Det betyder, at jeg må være forsigtig. Ingen overilede træk. Jeg må være tålmodig. Uanset hvad der skete for ti år siden, uanset hvilket ondt menneskeligt lune (jeg tror ikke så meget på, at det er skæbnen, der er ond, for synderen er som regel et af vores medmennesker) der fjernede drengen fra hans luksuøse hjem og placerede ham i dette møgbeskidte toilet af en tunnel, er jeg nu bange for, at hvis jeg gør noget forkert, så vil en af drengene eller dem begge forsvinde igen, denne gang for evigt. Jeg bliver nødt til at vente på Rhys. Jeg vil vente på Rhys, og så hiver jeg fat i begge drenge og tager dem med hjem. To spørgsmål har måske strejfet dig. Det første er: Hvordan kan jeg være sikker på, at jeg vil kunne få fat i begge drenge, når de er i sigte? Sæt nu, tænker du måske, at\ndrengene er blevet hjernevasket og gør modstand? Sæt nu, at deres kidnappere, eller hvem der nu har berøvet dem friheden, er talstærke og voldelige og beslutsomme. Dertil svarer jeg: Tænk ikke på det. Det andet spørgsmål, der er mere presserende i mit hoved, er: Hvad nu, hvis Rhys ikke dukker op? Jeg er ikke typen, “der krydser den bro, når jeg kommer til den”, så jeg pønser på en backupplan, der går ud på at overvåge området og så følge efter Patrick på diskret afstand. Jeg er i gang med at overveje, hvordan det præcist skal foregå, da noget går skævt. Der er ved at komme gang i kødmarkedet. Livet drejer sig om kategorisering. Dette gadepissoir er ikke spor anderledes. I den ene tunnel falbydes tjenester til heteroseksuelle mænd, der søger kvindeligt selskab. Det er den travleste. Det skyldes gammeldags værdier, vil jeg tro. Man kan snakke op ad stolper og ned ad vægge om køn og seksuelle præferencer og kinky sex, men de fleste seksuelt frustrerede er stadig heteroseksuelle mænd, der ikke får nok. Old-school. Piger med døde øjne stiller sig på deres pladser ved betonbarriererne, biler kører forbi, piger bliver samlet op og kører væk, andre piger indtager deres pladser. Det er næsten som at se en sodavandsautomat på en tankstation. I den anden tunnel er der en lille flok transkønnede eller transvestitter i forskellige afskygninger og stadier, og så – i den fjerneste ende, hvor Patrick står nu – findes de unge trækkerdrenge. Jeg ser en mand i en melonfarvet skjorte, som går hen mod Patrick. Hvad skal jeg gøre, havde jeg tænkt, da Patrick dukkede op, hvis en kunde vælger at sige ja til Patricks service? Ved første øjekast forekom det mig at være bedst, hvis jeg greb ind med det samme. Det ville være den mest humane handlemåde, men på den anden side må jeg ikke miste mit mål af sigte: at få begge drenge hjem. Faktum er, at Patrick og Rhys har været forsvundet i ti år. Guderne må vide, hvad de har været igennem, og selvom jeg ikke bryder mig om tanken om, at nogen af dem skal udsættes for bare et enkelt overgreb til, har jeg allerede overvejet det og truffet en beslutning. Der er ingen grund til at hænge fast i det punkt længere.\nMen Melonskjorte er ikke en kunde. Det kan jeg se straks. Kunder går ikke på den der selvsikre måde. De holder ikke hovedet højt. De smiler ikke smørret. De går ikke i skjorter i skrigende farver. Kunder, der er desperate nok til at komme her for at få tilfredsstillet deres lyster, føler skam eller frygter at blive opdaget eller – højst sandsynligt – begge dele. Melonskjorte har en gang og en attitude, som kendetegner en farlig mand, der føler sig godt tilpas. Hvis man er sporet ind på det, kan man fornemme den slags. Man kan mærke det i sin reptilhjerne, en primitiv, indre alarmklokke, som man ikke helt kan forklare. Den moderne mand, der af og til er mere bekymret for en pinlig situation end for sin egen sikkerhed, ignorerer det ofte og bringer sig selv i fare. Melonskjorte kaster et blik bagud. To andre mænd er nu dukket op på scenen og har placeret sig på Melonskjortes flanker. De er begge to kæmpestore, iført camouflagebukser og det, vi førhen kaldte “wifebeaters”, hvide, ærmeløse undertrøjer, hen over glinsende brystmuskler. De andre drenge, der er på arbejde i tunnelen – rygeren og ham med nittehalsbåndet – stikker af ved synet af Melonskjorte, så Patrick er alene tilbage med de tre nytilkomne. Det ser ikke godt ud. Patrick står stadig med nedslået blik, og hans næsten kronragede isse skinner. Han er ikke opmærksom på mændene, før Melonskjorte er nået næsten helt hen til ham. Jeg rykker tættere på. Efter al sandsynlighed har Patrick trukket på gaden i et godt stykke tid. Det tænker jeg på et kort øjeblik, jeg tænker på, hvordan hans liv må have været: at blive revet væk fra livet i en af Amerikas trygge forstadsbobler og smidt ud i … ja, hvem ved hvad? Men i det tidsrum har Patrick måske udviklet visse færdigheder. Måske er han i stand til at snakke sig fra det her. Situationen er måske ikke så farlig, som den ser ud til at være. Jeg bliver nødt til at vente og se. Melonskjorte går direkte i flæsket på Patrick. Han siger noget til ham. Jeg kan ikke høre, hvad det er. Uden yderligere omsvøb trækker han så armen tilbage og hamrer næven som en damphammer ind i Patricks solar plexus.\nPatrick synker sammen og hiver efter vejret. De to camouflageklædte bodybuildere begynder at rykke tættere på. Nu handler jeg hurtigt. “Mine herrer,” råber jeg. Ved lyden af min stemme snurrer Melonskjorte og begge camouflagefyrene rundt. Først minder deres ansigtsudtryk om fjæsene hos neandertalermænd, der hører en fremmedartet lyd for første gang. Så kigger de vurderende på mig, kniber øjnene sammen. Jeg kan se smilene brede sig på deres læber. Jeg er ikke en imponerende skikkelse rent fysisk. Jeg er over middelhøjde og til den spinkle side, vil man sige, med blondt hår, der er ved at blive gråt, en hudfarve, der spænder fra porcelænshvid, når det er varmt, til rødmosset, når det er koldt, og ansigtstræk, som nogle måske vil betragte som sarte på – håber jeg – en flot måde. I dag er jeg iført et lyseblåt, skræddersyet jakkesæt fra Savile Row, et Lilly Pulitzer-slips, et Hermès-lommetørklæde i brystlommen og et par Bedfordshire-sko lavet efter mål hos G.L. Cleverley i Old Bond Street. Jeg er noget af en laps, ikke? Da jeg slentrer hen mod de tre bøller og ville ønske, at jeg havde en paraply at svinge med for at opnå den maksimale effekt, kan jeg fornemme, at deres selvtillid vokser. Det har jeg det fint med. Normalt bærer jeg et håndvåben, ofte to, men i England er lovgivningen meget streng på det punkt. Jeg er ikke bekymret. Det fine ved de strikse britiske love er, at det derfor også er meget usandsynligt, at mine tre modstandere bærer våben. Mit blik scanner hurtigt deres kroppe de steder, hvor de kunne gemme et skydevåben. Mine to camouflage kammerater foretrækker ekstremt stramtsiddende tøj, der er mere egnet til at fremvise muskler end til at skjule våben. Måske har de knive på sig – det har de sikkert – men de har ingen skydevåben. Knive bekymrer mig ikke synderligt. Patrick – hvis det altså er Patrick – ligger stadig på jorden og gisper efter luft, da jeg når derhen. Jeg stopper op, breder armene ud og sætter mit mest vindende smil op. De tre bøller stirrer på mig, som om jeg er en museumsgenstand, de ikke forstår et muk af.\nMelonskjorte træder et skridt hen mod mig. “Hvem fanden er du?” Jeg bliver ved med at smile. “Det er bedst, at du går nu.” Melonskjorte kigger på Camouflage Ét til højre for mig. Så ser han på Camouflage To til venstre for mig. Jeg kigger også i begge retninger og så igen på Melonskjorte. Da jeg blinker til ham, ryger hans øjenbryn op. “Lad os stikke en kniv i ham,” siger Camouflage Ét. “Skære ham i småstykker.” Jeg lader, som om jeg bliver forskrækket, og vender mig mod ham. “For pokker! Dig havde jeg ikke set.” “Hvad for noget?” “I de der camouflagebukser. Du går virkelig i ét med omgivelserne. De er for øvrigt meget nydelige på dig.” “Prøver du på en eller anden måde at spille smart?” “Jeg er smart på mange måder.” Alle smilene, deriblandt mit eget, bliver større. De begynder at komme hen mod mig. Jeg kan forsøge at tale mig ud af det, måske tilbyde dem penge for at lade os være, men jeg tror ikke, det vil fungere. Det er der tre grunde til. For det første vil de have alle mine penge og mit ur, og hvad de nu ellers kan finde på mig. Det vil ikke hjælpe at tilbyde dem et beløb. For det andet har de fået færten af blod – letkøbt, svagt blod – og de kan godt lide den lugt. Og for det tredje – og det er det vigtigste – kan jeg også godt lide lugten af blod. Det er så længe siden. Jeg forsøger at lade være med at smile, da de gør sig klar. Melonskjorte tager en stor bowiekniv frem. Det glæder mig. Jeg har ikke ret mange moralske skrupler over at slå nogen ihjel, som jeg anser for at være onde. Men det er rart at vide, at jeg vil kunne hævde over for dem, der har brug for den slags efterrationaliseringer for at finde mig “tiltalende”, at det var bøllerne, der først trak et våben, og at jeg derfor udelukkende handlede i selvforsvar. Alligevel giver jeg dem en sidste mulighed for at slippe. Jeg ser Melonskjorte lige i øjnene og siger: “I må hellere gå jeres vej nu.”\nDet griner begge de overmuskuløse camouflagefyre ad, men Melonskjortes smil begynder at falme. Han ved det. Jeg kan se det. Han så mig i øjnene, og han ved det. Resten sker på nogle få sekunder. Camouflage Ét kommer helt hen til mig, rykker ind i mit personlige rum. Han er en stor mand. Jeg står med ansigtet tæt på hans voksede og tonede brystmuskler. Han smiler ned til mig, som om jeg er en lækkerbisken, han kan fortære i én bid. Der er ingen grund til at udskyde det uundgåelige. Jeg skærer halsen over på ham med den barberkniv, jeg har haft gemt i hånden. I en næsten perfekt bue sprøjter blodet ud og rammer mig. Pokkers også. Det her vil kræve endnu et besøg i Savile Row. “Terence!” Det er Camouflage To. Der er en lighed mellem dem, og da jeg bevæger mig hen mod ham, spekulerer jeg på, om de er brødre. Bøllen er lammet af sorg så tilpas længe, at det er pærelet at rydde ham af vejen, selvom jeg ikke tror, det ville have hjulpet ret meget, hvis han havde været bedre forberedt. Jeg er ferm med en barberkniv. Camouflage To mister livet på samme måde som kære Terence, hans mulige bror. Så er der Melonskjorte tilbage, deres elskede leder, der sikkert har opnået den rang ved at være mere brutal og udspekuleret end sine faldne kammerater. Melonskjorte har klogt nok allerede påbegyndt sit angreb, mens jeg tog mig af Camouflage To. Yderst i synsfeltet kan jeg se bladet på hans bowiekniv glimte, da det er på vej ned mod mig ovenfra. Det er en fejl fra hans side. Man skal ikke forsøge at ramme en fjende ovenfra på den måde. Det er for let at forsvare sig imod. Ens modstander kan vinde tid ved at dukke sig eller løfte en underarm for at parere. Når man skal skyde nogen med en pistol eller et gevær, bliver man trænet til at sigte mod den midterste kropsmasse, så man alligevel rammer noget, hvis ens sigte er en smule skævt. Der er en sandsynlighed for, at man begår fejl, og\ndet tager man højde for. Det samme gælder, når der er tale om en kniv. Gør afstanden af dit knivstød så kort som muligt. Sigt efter midten af kroppen, så du stadig sårer din modstander, hvis han bevæger sig. Det gjorde Melonskjorte ikke. Jeg dukker mig og bruger min højre underarm til – som nævnt – at parere stødet. Med bøjede knæ snurrer jeg så rundt og snitter ham i maven med barberkniven. Jeg venter ikke og ser, hvordan han reagerer. Jeg retter mig op og gør det af med ham, på samme måde som jeg gjorde med de to andre. Det er som sagt overstået på nogle få sekunder. Den revnede flisebelægning er ét blodrødt søle, og det bliver værre. Jeg giver mig selv et sekund, ikke mere, til at nyde rusen. Det ville du også gøre, hvis du ikke foregav noget andet. Jeg vender mig om mod Patrick. Men han er forsvundet. Jeg kigger til højre og så til venstre. Dér er han, næsten ude af syne. Jeg begynder at løbe efter ham, men jeg kan hurtigt se, at det vil være nyttesløst. Han er på vej hen mod King’s Cross Station, et af Londons travleste trafikknudepunkter. Han vil være inde på stationen – i fuld offentlighed – før jeg kan nå at indhente ham. Jeg er indsmurt i blod. Jeg er måske nok dygtig til det, jeg laver, men selvom King’s Cross Station er dér, hvor Harry Potter tog af sted til Hogwarts, så har jeg ikke nogen usynlighedskappe. Jeg standser op, ser mig tilbage, overvejer situationen, når frem til en konklusion. Jeg har kvajet mig. Det er på tide, at jeg kommer væk herfra. Jeg er ikke nervøs for, om det, jeg har gjort, er blevet filmet af overvågningskameraer. Der er en grund til, at de uønskede elementer vælger steder som det her. Det ligger afsondret fra alle slags nyfigne blikke, også dem, der er digitale og elektroniske. Men alligevel. Jeg har klokket i det. Efter så mange år, efter så mange frugtesløse eftersøgninger, har jeg endelig fået et enkelt spor at gå efter, og hvis jeg mister det, så … Jeg har brug for hjælp.\nJeg skynder mig væk og trykker på ettallet på mit hurtigopkald. Det er næsten et år siden, at jeg har trykket på ettallet. Han tager telefonen, da den ringer tredje gang. “Hallo?” Selvom jeg har rustet mig til det, bliver jeg fortumlet et øjeblik, da jeg hører hans stemme igen. Telefonen har hemmeligt nummer, så han aner ikke, hvem der har ringet til ham. Jeg siger: “Mener du ikke ‘artikulér’?” Der lyder et gisp. “Win? For fanden, hvor har du været …?” “Jeg har set ham,” siger jeg. “Hvem?” “Tænk dig om.” En ultrakort pause. “Vent lidt. Dem begge to?” “Kun Patrick.” “Wow.” Jeg rynker brynene. Wow? “Myron?” “Ja?” “Tag det næste fly til London. Jeg har brug for din hjælp.”\nTo minutter før Win ringede, lå Myron Bolitar nøgen i sengen med en underskøn kvinde ved sin side. De kiggede begge to op på den kunstfærdige loftsbeklædning, gispede efter luft, befandt sig i efterdønningerne af den ekstatiske fryd, der kun kommer af … ekstatisk fryd. “Hold da helt op,” sagde Terese. “Ja, ikke?” “Det var …” “Ja, ikke?” Myron kunne bare det der med sovekammersnak. Terese svingede benene ud af sengen, rejste sig og gik hen til vinduet. Myron fulgte hende med øjnene. Han kunne godt lide den måde, hun bevægede sig på, når hun var nøgen: som en panter, spændstig, tonet og selvsikker. Lejligheden lå oven for Central Park på Manhattans West Side. Terese kiggede ud ad vinduet i retning af søen og Bow Bridge. Hvis du nogensinde har set en New York-film, hvor et forelsket par løber over en gangbro, har du set Bow Bridge. “Sikke en udsigt,” sagde Terese. “Jeg havde netop den samme tanke.” “Glor du på min røv?” “Jeg foretrækker at tænke på det som at betragte. Overvåge.” “Altså på en beskyttende måde?” “Det ville være uprofessionelt af mig at kigge væk.” “Ja, du skulle nødig virke uprofessionel.” “Tak.” Stadig med ryggen til ham sagde hans forlovede så: “Myron?” “Ja, min elskede.” “Jeg er lykkelig.”\n“Det er jeg også.” “Det er skræmmende.” “Frygtindgydende,” samtykkede Myron. “Kom i seng igen.” “Virkelig?” “Jep.” “Lov nu ikke noget, du ikke kan holde.” “Jeg kan godt holde det, jeg lover,” sagde Myron. Og så: “Er der et sted i nærheden, som leverer østers og E-vitaminer?” Hun vendte sig om, sendte ham sit bedste smil og bang! – hans hjerte eksploderede i en million stykker. Terese Collins var tilbage. Efter mange år med adskillelser, kvaler og ustabilitet skulle de nu endelig giftes. Det føltes utroligt. Det føltes vidunderligt. Det føltes skrøbeligt. Og så var det, at telefonen ringede. De standsede begge to op, som om de fornemmede det. Når tingene går så godt, holder man nærmest vejret, fordi man vil have det til at vare ved. Man har ikke lyst til at stoppe eller få tiden til at gå langsommere; man har bare lyst til at blive i sin lille, trygge boble. Telefonen, der ringede, fik – for at blive i den elendige metafor – boblen til at briste. Myron tjekkede opkaldslisten, men nummeret var blokeret. De befandt sig i Dakota-bygningen på Manhattan. Da Win var forsvundet et år forinden, havde han overført lejligheden i Myrons navn. Det meste af året havde Myron valgt at bo i sit barndomshjem i den nærliggende by Livingston, New Jersey, og havde gjort sit bedste for at tage sig af sin teenagenevø, Mickey. Men nu var hans bror, Mickeys far, vendt tilbage, så derfor havde Myron givet dem huset og var taget tilbage til storbyen. Telefonen ringede for anden gang. Terese vendte hovedet væk, som om lyden ramte hende på kinden som en lussing. Han kunne se arret efter skudsåret på hendes hals. Den gamle følelse, trangen til at beskytte, kom op i ham. Et øjeblik overvejede Myron at lade telefonsvareren tage opkaldet, men så lukkede Terese øjnene og nikkede, kun en enkelt gang. At lade være med at tage den, vidste de begge to, ville bare udsætte det uundgåelige.\nMyron tog telefonen, da den ringede tredje gang. “Hallo?” Der var en underlig tøven og noget knas på linjen, men så lød den stemme, han ikke havde hørt i meget lang tid: “Mener du ikke ‘artikulér’?” Myron havde forsøgt at stramme sig op, men han blev alligevel helt paf. “Win? For fanden, hvor har du været …?” “Jeg har set ham.” “Hvem?” “Tænk dig om.” Myron havde tænkt på det, men han havde ikke turdet sige det. “Vent lidt. Dem begge to?” “Kun Patrick.” “Wow.” “Myron?” “Ja?” “Tag det næste fly til London. Jeg har brug for din hjælp.” Myron kiggede på Terese. Hendes øjne var igen glansløse. Den mathed havde altid været der, siden de stak af sammen i sin tid, men han havde ikke lagt mærke til den, siden hun var kommet tilbage. Han rakte en hånd ud mod hende. Hun tog den. “Livet er en lille smule kompliceret lige nu,” sagde Myron. “Terese er vendt tilbage,” sagde Win. Det var ikke et spørgsmål. Han vidste det. “Ja.” “Og du skal endelig giftes.” Det var heller ikke et spørgsmål. “Ja.” “Har du købt en ring til hende?” “Ja.” “Hos Norman på 47th Street?” “Selvfølgelig.” “Mere end to karat?” “Win …” “Jeg er glad på jeres vegne.” “Tak.”\n“Men du kan ikke blive gift uden din forlover,” sagde Win. “Jeg har allerede spurgt min bror.” “Han skal nok træde til side. Flyet afgår fra Teterboro. Bilen holder og venter.” Win lagde på. Terese kiggede på ham. “Du skal af sted.” Han vidste ikke, om det var et spørgsmål eller en konstatering. “Win beder ikke om noget uden grund,” sagde Myron. “Nej, det gør han ikke,” samtykkede hun. “Det tager ikke ret lang tid. Jeg kommer tilbage, og så gifter vi os. Det lover jeg.” Terese sad på sengen. “Vil du fortælle mig, hvad det drejer sig om?” “Hvor meget kunne du høre?” “Kun en lille smule.” Og så: “Er ringen mere end to karat?” “Ja.” “Godt. Så fortæl mig om det.” “Kan du huske de kidnapninger, der fandt sted i Alpine for ti år siden?” Terese nikkede. “Ja. Vi dækkede dem.” Hun havde i flere år arbejdet som studievært på en af de tv-kanaler, der kun sender nyheder. “En af de kidnappede drenge, Rhys Baldwin, er i familie med Win.” “Det har du aldrig fortalt mig.” Myron trak på skuldrene. “Jeg havde faktisk ikke særlig meget med det at gøre. På det tidspunkt, da vi blev involveret, var sagen nærmest gået død. Men det har altid kørt på svagt blus i mit baghoved.” “Men ikke i Wins?” “Intet kører på svagt blus hos Win.” “Har han fundet et nyt spor?” “Mere end det. Han siger, at han har set Patrick.” “Hvorfor ringer han så ikke til politiet?” “Det ved jeg ikke.” “Men du spurgte ham ikke.” “Jeg stoler på hans dømmekraft.” “Og han har brug for din hjælp.”\n“Ja.” Terese nikkede. “Så må du hellere pakke kufferten.” “Er det i orden med dig?” “Han havde ret.” “I hvad?” Hun rejste sig. “Vi kan ikke gifte os uden din forlover.” Win havde sendt en sort limousine. Den holdt og ventede ved Dakotabygningens bueformede indgang. Limousinen fragtede ham ud til Teterboro Airport i den nordlige del af New Jersey, hvilket var en køretur på omkring en halv time. Wins fly, en Boeing Business Jet, ventede på startbanen. Der var ingen sikkerhedskontrol, ingen indtjekning, ingen billet. Limousinen satte ham af lige ved trappen. Stewardessen, en køn, ung asiatisk kvinde, tog imod Myron i en gammeldags, figurskåret uniform med tilhørende flæsebluse og pilleæskehat. “Det er dejligt at se Dem, mr. Bolitar.” “I lige måde, Mee.” I tilfælde af at du ikke har fanget den: Win var rig. Wins rigtige navn var Windsor Horne Lockwood III – som i LockHorne Investments & Securities og Lock-Horne-bygningen på Park Avenue. Hans familie havde i flere generationer været velhavende, velhavende på den måde, at de steg i land fra Mayflower med en pink poloskjorte og en eftertragtet golfbanereservation. Myron bøjede sit 1,93 meter høje korpus og trådte ind ad døren i flyet. Der var lædersæder, træpaneler, en divan, tykke, grønne plystæpper og zebrastribet tapet – flyet havde været ejet af en rapper, og Win bestemte sig for ikke at lave om på indretningen, fordi den fik ham til at føle sig “phat” – et stort fladskærms-tv, en sovesofa og en mindre dobbeltseng i soveværelset bagerst. Myron var den eneste passager i flyet, hvilket fik ham til at føle sig forlegen, men det ville han komme over. Han satte sig i et sæde og spændte sikkerhedsselen. Flyet begyndte at trille ud mod selve startbanen. Mee udførte sikkerhedsdemonstrationen. Hun beholdt pilleæskehatten på. Win var vild med den hat, vidste Myron. To minutter senere befandt de sig oppe i luften.\nMee kom hen og sagde: “Er der noget, De gerne vil have?” “Har du set ham?” spurgte Myron. “Hvor har han været?” “Det må jeg ikke svare på,” svarede Mee. “Hvorfor ikke?” “Win sagde, at jeg skulle få Dem til at føle Dem godt tilpas. Vi har den drink om bord, som De plejer at synes om.” Hun havde en Yoo-hoo-chokolademælk med. “Dem er jeg holdt op med at drikke.” “Er det rigtigt?” “Ja.” “Det var trist. Hvad med en cognac?” “Nej tak, jeg trænger ikke til noget lige nu. Hvad kan du fortælle mig, Mee?” Mig, Mee. Myron vidste ikke, om det var hendes rigtige navn. Win havde syntes godt om navnet. Han tog hende af og til med ud i bagenden af flyet og kom med bevidst tåkrummende bemærkninger i stil med “Jeg har brug for lidt Mee-tid” eller “Jeg nyder at have kønslig omgang med Mee-selv” eller “Jeg kan godt lide pilleæskehatten. Den passer Mee.” Win. “Hvad kan du fortælle mig?” spurgte Myron igen. “Ifølge vejrudsigten vil der i London være spredt regn.” “Hold da op, sikke dog et chok. Jeg mener: Hvad kan du fortælle mig om Win?” “Et godt spørgsmål,” sagde hun. “Hvad kan De fortælle Mee …” Hun pegede på sig selv. “… om Win?” “Begynd nu ikke på det der.” Hun smilede til ham. “Der er en direkte transmission af Knickskampen, hvis De har lyst til at se den.” “Jeg ser ikke basketball længere.” Mee så på ham med et medfølende ansigtsudtryk, der næsten gav ham lyst til at vende sig bort. “Jeg så Deres sportsdokumentar på ESPN,” sagde hun. “Det er ikke derfor,” sagde Myron. Hun nikkede uden at tro på ham.\n“Hvis basketballkampen ikke interesserer Dem,” sagde Mee, “er der en video, De skal se.” “Hvilken slags video?” “Win gav mig besked på at sige, at De skulle se den.” “Det er vel ikke …” Win yndede at filme sine … øh … kødelige stævnemøder og så afspille dem, mens han mediterede. Mee rystede på hovedet. “Nej, dem bruger han kun til sine egne private visninger, mr. Bolitar. Det ved De godt. Det er en af de klausuler, vi skriver under på.” “Klausuler?” Myron bremsede hende ved at løfte hånden, før hun nåede at svare. “Glem det. Jeg vil ikke vide det.” “Her er fjernbetjeningen.” Mee rakte den til ham. “Er De sikker på, at der ikke er noget, De gerne vil have?” “Ja. Ellers tak.” Myron vendte sig om mod fjernsynet på væggen og tændte for det. Han forventede halvvejs at se Win tone frem på skærmen med en Mission Impossible-lignende besked, men nej. Det var et af de der krimiprogrammer om virkelige forbrydelser, som man ser på kabeltv. Emnet var – det sagde sig selv – kidnapningerne, et tilbageblik på sagen, nu hvor drengene havde været sporløst forsvundet i ti år. Myron lænede sig tilbage og kiggede med. Det var en god opfriskning. Her er, hvad historien kort fortalt gik ud på: For ti år siden var den dengang seksårige Patrick Moore på en legeaftale hjemme hos sin klassekammerat Rhys Baldwin i den “mondæne” – de brugte altid det ord i medierne – forstad Alpine, New Jersey, ikke ret langt fra øen Manhattan. Hvor mondæn? Den gennemsnitlige pris på et hus i Alpine var i sidste kvartal mere end fire millioner dollars. De to drenge var overladt til Vada Linna, en 18‑årig au pair-pige fra Finland. Da Patricks mor, Nancy Moore, kom for at hente sin søn, var der ingen, der kom ud og lukkede op. Det gjorde hende ikke i nævneværdig grad bekymret. Nancy Moore regnede med, at unge Vada havde taget drengene med ud på en lille udflugt eller for at få en is eller noget i den retning.\nTo timer senere vendte Nancy Moore tilbage og bankede igen på døren. Heller ikke nu kom nogen ud og lukkede op. Stadig kun en smule bekymret ringede Nancy til Rhys mor, Brooke. Brooke ringede til Vadas mobiltelefon, men den gik med det samme over på telefonsvareren. Det fik Brooke Lockwood Baldwin, Wins kusine, til at skynde sig hjem. Hun låste husets fordør op. De to kvinder kaldte. Først var der ingen, der svarede, ingen reaktion. Men så hørte de en skramlende lyd nede fra den renoverede kælder, der fungerede som et stort legerum for de små børn. Dernede fandt de Vada Linna, bundet til en stol og med en knebel i munden. Den unge au pair-pige havde væltet en lampe for at få deres opmærksomhed. Hun var skræmt fra vid og sans, men ellers uskadt. De to drenge, Patrick og Rhys, var der imidlertid ikke. Ifølge Vada havde hun været ved at lave lidt mad til drengene ude i køkkenet, da to bevæbnede mænd kom ind ad glasskydedøren. De var iført skimasker og sorte rullekravetrøjer. De slæbte Vada ned i kælderen og bandt hende. Nancy og Brooke ringede omgående til politiet. Begge fædre, Hunter Moore, en læge, og Chick Baldwin, direktør for en hedgefond, blev kaldt hjem fra deres arbejdspladser. I adskillige timer skete der ingenting: Der var ingen kontakt, ingen spor, intet at gå efter. Så kom der et krav om løsepenge i form af en anonym e-mail til Chick Baldwins arbejdskonto. Beskeden blev indledt med en advarsel om, at de skulle undlade at kontakte myndighederne, hvis de ønskede at se deres børn i levende live. Det var for sent. I beskeden stod der, at familierne skulle sørge for at have to millioner dollars klar – “én million per barn” – og at yderligere instrukser ville komme senere. De skaffede pengene og ventede. Der gik tre pinefulde dage, før kidnapperne skrev igen. De gav instrukser om, at Chick Baldwin og kun Chick Baldwin skulle køre til Overpeck Park og lægge pengene på et bestemt sted ved bådebroen. Chick Baldwin gjorde, som han fik besked på. FBI holdt selvfølgelig hele parken under observation, alle indgange og udgange var dækket. De havde også anbragt en GPS i tasken,\nselvom den teknologi naturligvis var mere primitiv for ti år siden, end den er i dag. Indtil dette tidspunkt var det lykkedes myndighederne at bevare bortførelserne som en hemmelighed. Ingen medier fandt ud af det. Efter indtrængende anmodning fra FBI blev hverken venner eller familiemedlemmer, deriblandt Win, kontaktet. Selv de andre børn i familien Baldwin og familien Moore fik intet at vide. Chick Baldwin afleverede pengene og kørte væk fra stedet. Der gik en time. Der gik to. I løbet af den tredje time var der én, der tog tasken, men det viste sig at være en barmhjertig samaritan af en kondiløber, der havde tænkt sig at indlevere den på hittegodskontoret. Ingen andre kom og hentede løsepengene. De to familier samledes om Chick Baldwins computer og ventede på endnu en mail. Imens forfulgte FBI et par teorier. Først kiggede de Vada Linna efter i sømmene, den unge au pair-pige, men der var ikke noget at komme efter. Hun havde kun opholdt sig i landet i to måneder og kunne knap nok tale engelsk. Hun havde kun en enkelt ven. De tjekkede hendes mails, hendes sms’er, hendes onlinehistorik, men fandt ikke noget mistænkeligt. FBI kiggede også på de fire forældre. Den eneste, der for alvor gav dem stof til eftertanke, var Rhys far, Chick Baldwin. E-mailene med løsepengekravene var blevet sendt til Chick, men dertil kom, at Chick ikke var helt fin i kanten. Der var to sager om insiderhandel og adskillige sagsanlæg, der drejede sig om underslæb. Nogle folk hævdede, at han drev et foretagende med pyramidespil. Nogle af kunderne, hvoraf enkelte havde magt og indflydelse, var rasende. Men så rasende, at de kunne finde på at gøre noget som det her? Så de ventede på at høre nyt fra kidnapperne. Der gik endnu en dag. Så to. Så tre og fire. Ikke et ord. Der gik en uge. Så en måned. Et år. Ti år. Intet skete. Intet nyt om nogen af drengene. Før nu. Myron lænede sig tilbage, da rulleteksterne kørte. Mee kom hen til ham og kiggede på ham.\n“Jeg tror godt, at jeg vil have den cognac nu,” sagde han. “Lige et øjeblik.” Da hun kom tilbage, sagde Myron: “Sæt dig ned, Mee.” “Nej, ellers tak.” “Hvornår så du sidst Win?” “Jeg bliver betalt for at være diskret.” Myron bed en kvik bemærkning i sig. “Der har gået rygter,” sagde han. “Om Win, mener jeg. Jeg har været bekymret.” Hun lagde hovedet på skrå. “Stoler De ikke på ham?” “Med mit liv.” “Så respektér hans privatliv.” “Det har jeg gjort i et år nu.” “Hvad betyder så et par timer til?” Det havde hun selvfølgelig ret i. “De savner ham,” sagde Mee. “Selvfølgelig.” “Han elsker Dem, at De ved det.” Myron sagde ikke noget. “De gør klogt i at få sovet lidt.” Det havde hun også ret i. Han lukkede øjnene, men han vidste, at søvnen ikke ville indfinde sig. En nær ven havde for nylig overtalt Myron til at begynde at dyrke transcendental meditation, og selvom han ikke var sikker på, at han købte det helt og fuldt, så gjorde enkelheden og ubesværetheden det til et perfekt redskab i situationer, hvor han ikke kunne sove. Han stillede sin Meditation Timer-app – ja, sådan en havde han i sin telefon – på 20 minutter, lukkede øjnene og begyndte at synke ned. Folk tror, at meditation tømmer sindet for tanker. Det er noget sludder. Man kan ikke tømme sindet. Jo mere man anstrenger sig for ikke at tænke på noget, desto mere tænker man på det. Man skal give tankerne lov til at komme ind, hvis man virkelig vil slappe af. Man lærer at iagttage dem og lade være med at dømme eller reagere. Så det var det, Myron gjorde nu. Han tænkte på, at han skulle se Win igen, på Esperanza og Big Cyndi, på sin mor og far nede i Florida. Han tænkte på sin bror, Brad,\nog sin nevø, Mickey, og på ændringerne i deres liv. Han tænkte på Terese, der omsider var kommet ind i hans liv igen, på deres forestående bryllup, på at skulle påbegynde et liv sammen med hende, på den pludselige, håndgribelige mulighed for at blive lykkelig. Han tænkte på, hvor chokerende skrøbeligt det alt sammen føltes. Til sidst landede flyet, sagtnede farten, taxiede. Da det standsede helt op, trak Mee i håndtaget og åbnede døren. Hun sendte ham et stort smil. “Held og lykke, Myron.” “I lige måde, Mee.” “Hils Win fra mig.”


Yogarejser | Annika\nHvad er dit træningsmål?\nInteressante TED Talks og lignende\nBODYFLOW – Yoga Tai Chi & Pilates\n7. oktober 2020 Annika Johansson\nSelv om verden kan virke lidt farlig nu med hensyn den Pandemi som har et godt fast greb omkring verden, så går livet videre. Du og jeg tager vores valg gennem hverdagen, hvilke måske bliver særligt tydelige lige nu.\nPandemi kommer fra græsk. Pan = alle og Demos = folk. Vi alle sammen bliver berørte på en eller anden måde.\nJeg har lige været på Kreta i byen Makrigialos hvor jeg har været mange gange før. Pandemien har gjort at der ikke kommer så mange turister på besøg og hotel og restauranter er næsten er tomme. Nogle få er på arbejde, heldigvis, så at vi havde mulighed for at gennemføre denne yogarejser med Spies. Den uge hvor vi var afsted var der kun et dansk fly der ankom med rejsende til Kreta. Vi blev alle sammen testede for Covid-19 i lufthavnen.\nVel fremme på hotellet og vid mødet med min yogagruppe om aften, følte jeg mig så rørt over at vi nu var her. Varmt, stille og en uge uden at lave mad og gøre rent :-). 6 dage med mulighed for yoga morgen og aften. Det gør noget helt særligt vid både mig som underviser og dem som deltager.\nFor mig handler en yogarejse ikke om at blive dygtig til yoga. For mig er yoga en måde at lære din krop bedre at kende, at lære at lytte til kroppen. Måske har tanker, historier, oplevelser, følelser, overbevisninger sat sig som et aftryk i din krop. Måske kroppens måde at bevæge sig former dine tanker og din sindstilstand.\nNår jeg laver yogarejse vil du inviteres ind i alle dine store og små led, du vil have mulighed for at prøve forskellige åndedrætsteknikker, men med “keep it simple” princippen. Der er små flows hvor øvelserne sættes i samspil med dit åndedræt, men uden et særligt mål om at få sved på panden.\nPå en yogaferie med mig tilbydes der 1 1/2 yoga hvor morgen og aften. Det er 18 timers yoga på en uge. Jeg vil give dig yoga med dybte uden at du er på et retreat, men hvor du kan nyde yoga med et smil og med humor.\nDer er løbende yogarejser med Spies. Mine næste ture er til Madeira i december og til Kap Verde i januar. Måske du har lyst og måske brug for at komme af sted.\nForrige indlægYoga & naturdag ved Edens HaveNæste indlægEvent i naturen 7. november


Motocross-posen rystet i Randers\nDe førende i det danske motocross mesterskab blev angrebet fra alle sider, ved årets tredje afdeling af 24MX DM-A serien, der blev kørt i Randers søndag. Lokale Kasper Munk vandt et heat i MX2 klassen, og tog dermed et godt spring op i stillingen, mens det i MX1 klassen var Nikolaj Larsen der tog en ordentlig skalp med sejre i begge dagens heat.\nI MX2 klassen bidrog de to svenskere Linus Nylin og Ken Bengtsson til spændingen i det åbne mesterskab, da de blev henholdsvis nr. 1 og nr. 2 på dagen. Men den helt store helt var lokale Kasper Munk, som blev nr. 5 i dagens første heat, og efterfølgende vandt dagens andet heat. To resultater, der gav ham en plads på podiet, som samlet nr. 3 på dagen.\nI den samlede stilling er det stadigvæk Kasper Jensen der fører MX2 klassen, men nu kun 1 point foran Mathias Gryning fra Sorø, og så med Benjamin Strate fra Sakskøbing som nr. 3.\nI MX1 klassen var der på forhånd lagt op til et opgør imellem Nikolaj Larsen og Stefan Kjer Olsen, og den kamp fik publikum allerede i dagens første MX1heat. Her fik Nikolaj Larsen ikke den bedste start, men han begyndte meget hurtigt en intens kamp om, at hente Stefan Kjer Olsen der hurtigt var gået i front. Nikolaj Larsen kom forbi Stefan, men duellen imellem de to frontkæmpere varede lige til sidste omgang, indtil Larsen kunne køre i mål som vinder.\nI andet heat gik Larsen hurtigt i front, og selvom Kim Sørensen, Nicolai M. Hansen og Stefan Kjer Olsen, kunne Larsen køre i mål som vinder, med konkurrenterne efter sig i nævnte rækkefølge.\nDet resulterede i en samlet sejr til Nikolaj Larsen på dagen, mens Kim Sørensen blev nr. 2 og Stefan Kjer Olsen indtog podiets sidste plads som nr. 3.\nI det samlede mesterskab er stillingen nu utrolig tæt, men det er stadigvæk Stefan Kjer Olsen der fører mesterskabet foran Kim Sørensen og Nikolaj Larsen.\nQuad support klasse\nDagens support klasse var de firhjulet Quad kørere, og den klasse vandt Christoffer Larsen foran Casper Holm og lokale Sebastian Michelsen fra Randers.\nFighterpris til Fyn\nDagens Skullcandy fighterpris gik til Fynboen Tonni Andersen, som i den grad var ed til at skabe løbet, da han konstant pressede de forankørende, og selvom tingene ikke hele tiden gik hans vej, så kom han konstant igen. Tonni er i øvrigt fyldt 33 i år, og de berettiger ham faktisk til at deltage iOld Boys klassen – hvilket der absolut ikke var synligt for publikum i dag.


Feriebolig, Hesperus: Feriehuse m.m. | Vrbo\nHesperus – find den bedste feriebolig\nMidt århundrede tema hjem på floden perfekt til dagen til Durango eller Mesa Verde\nColorado Cabin på areal - Fantastisk udsigt - Floden i nærheden - Poolbord\n3.544 DKK gns./nat\nStille afsondrethed på en arbejdsgård!\nBella Vista House Grand Mtn Views ~ Sovepladser op til 10\nBesøg den uforstyrrede by Hesperus\nSøen, dyrelivet og haverne udgør den perfekte kulisse for din feriebolig i Hesperus. Denne afslappede og romantiske by lokker besøgende til med sine muligheder for skiløb og sine restauranter. Hvorfor ikke overveje en feriebolig til din familieferie, dit romantiske ophold eller din tur med vennerne? Mange ferieboliger har både fuldt udstyret køkken og vaskemuligheder.\nSightseeing i og omkring Hesperus\nSøger du efter ting at se i byen? Bevæg dig ud af din hyggelige feriebolig, og udforsk alt, som gør Hesperus til en helt særlig destination. Her er nogle af de største attraktioner, som ligger højst 50 km fra bymidten:\nUdforsk de naturskønne omgivelser i Hesperus\nUanset om du er en udendørs entusiast eller bare vil nyde omgivelserne, er Hesperus et fantastisk sted at nyde den smukke natur. Dette er nogle få af områdets mest imponerende naturlige seværdigheder, som alle ligger mindre en 50 km fra byens centrum:\nSådan kommer du til og omkring i Hesperus\nDen nærmeste lufthavn ligger i Durango, CO (AMK-Animas Air Park), 26,1 km fra bymidten. Hvis du ikke kan finde en flyrejse, der passer til din rejseplan, kan du også flyve til Durango, CO (DRO-La Plata County), som ligger 35,5 km væk.\nHvor skal jeg overnatte nær Hesperus?\nVores annoncer i 2020 tilbyder et stort udvalg af 364 ferieboliger nær Hesperus. Fra 174 Feriehuse til 78 Ferielejligheder – du kan finde unikke ferieboliger til et uforglemmeligt ophold med familie og venner. På Vrbo finder du det bedste sted at overnatte nær Hesperus på en længere ferie eller et hyggeligt weekendophold.\nHvad er de mest populære seværdigheder at overnatte i nærheden af på en rejse til Hesperus?\nVrbo Danmark tilbyder en lang række ferieboliger i nærheden af spændende seværdigheder i Hesperus. De mest populære seværdigheder, som Vrbo Danmarks feriegæster overnatter i nærheden af, er:\nDurango Fish Hatchery and Education and Nature Center: 410 feriehuse\nSan Juan Country Club: 21 feriehuse\nFarmington Museum and Visitors Center: 19 feriehuse\nAnimas Valley Mall: 21 feriehuse\nAztec Ruins National Monument: 28 feriehuse\nDer er også en lang række andre seværdigheder i Hesperus, som du kan finde en feriebolig i nærheden af på Vrbo Danmark. Brug søgefeltet for at se udvalget af ledige ferieboliger i nærheden af din foretrukne seværdighed.\nKan jeg leje Feriehuse i Hesperus?\nJa, selvfølgelig. Vrbo Danmark tilbyder 174 Feriehuse i Hesperus. Blandt andre populære typer af ferieboliger i Hesperus finder du:\nKan jeg finde en feriebolig med pool i Hesperus?\nJa, du kan vælge din foretrukne feriebolig med pool blandt vores 98 ferieboliger med pool i Hesperus. Brug søgefeltet for at se udvalget af ledige ferieboliger.


Længe ventet bro indviet: Forener by over jernbanespor | TV2 ØSTJYLLAND\nEn længe ventet gangbro, der strækker sig over Langå Station, står nu endelig færdig og kunne i dag indvies af de forventningsfulde borgere i Langå.\nSe video: Broen har fået navnet Skovlystbroen og med sin slangelignende buede form slynger den sig gennem byens trætoppe og rundt om det gamle vandtårn.\n08. dec 2019, kl. 19:47\nFor godt 20 år siden begyndte en borger fra Langå at arbejde for en bro, der kunne forene byen henover jernbanesporene. I dag blev arbejdet endeligt afsluttet, da byens nye bro, Skovlystbroen, officielt blev indviet.\nSe billederne: Nu står den nye gangbro i Langå klar\n- Det har været et brændende ønske, at vi fik en bro. Det betyder, at vi fra den ene side kan gå ned i byen og til stationen, mens dem fra den anden ende kan gå til skoven og naturen, siger formand for Langå i Udvikling Dorthe Tapomayi Nielsen til TV2 ØSTJYLLAND.\nquote Det har været et brændende ønske, at vi fik en bro. Det betyder, at vi fra den ene side kan gå ned i byen og til stationen, mens dem fra den anden ende kan gå til skoven og naturen\nDorthe Tapomayi Nielsen, formand for Langå i Udvikling\nBroen er resultatet af et samarbejde mellem Banedanmark, Randers kommune og Transportministeriet. Og det har taget sin tid, før byen nu endelig er blevet forbundet med broen.\nTre forskellige Randers-borgmestre og to transportministre skulle der til, inden snoren i eftermiddags kunne klippes og broen officielt åbnes for borgerne.\n- Det er kæmpe stort. Det er helt sikkert, at når man har brugt så meget tid på noget, og det så lykkes, så er det fantastisk, siger Iben Sønderup, byrådsmedlem i Randers, Soc.dem.\nIkke uden forhindringer\nBroen har fået navnet Skovlystbroen, og med sin slangelignende buede form slynger den sig gennem byens trætoppe og rundt om det gamle vandtårn.\nDet har dog ikke været uden forhindringer at få broen til at stå færdig, fortæller Dorthe Tapomayi Nielsen:\nquote Selve det at få bygget broen har været svært. Problemerne har stået i kø - både i forhold til finansiering, tilladelser og udformning. Der har været perioder, hvor vi har været noget bekymrede for, om det lykkes.\n- Selve det at få bygget broen har været svært. Problemerne har stået i kø - både i forhold til finansiering, tilladelser og udformning. Der har været perioder, hvor vi har været noget bekymrede for, om det lykkes.\nMen nu står den altså færdig og binder byen sammen på en helt ny måde:\n- Nu har vi endnu bedre mulighed for at mødes, og vores børn kan løbe over broen i tryghed og sikkerhed og lege med hinanden. Så det er fantastisk, siger Iben Sønderup, byrådsmedlem i Randers, Soc.dem.\nBroen strækker sig gennem den smukke natur i området.\nOg Dorthe Tapomayi ser frem til at kunne forkorte sin rute til stationen betydeligt:\n- Jeg glæder mig til at kunne tage min kuffert og kunne gå hen til elevatoren og komme ned på togstationen. Førhen måtte vi få en nabo til at køre os hen til stationen. Det er måske kun en gang om året, jeg rejser, men det er et billede på, hvor fantastisk det bliver, at vi bare kan smutte fra den ene side til den anden side af området, siger hun.\nDorthe Tapomayi ser frem til at kunne forkorte sin rute til stationen betydeligt med den nye bro.


Ledige job - DreamWeaver - Driftschef / IT chef indenfor systemadministration | it-jobbank\nTil at udbygge vores kunde, Clearhaus’ stærke position på det europæiske marked for løsninger til indløsning af betalingskorttransaktioner, søges en Operations Manager til spændende fintech-virksomhed. Du kommer til at spille en nøglerolle med at udvikle virksomheden og levere service i verdensklasse.\nEr du en ambitiøs afdelingschef inden for IT-udvikling med lyst til at arbejde i et dynamisk miljø, der benytter SAFe og de nyeste agile metoder? Vil du være en del af en Danmarks største udviklingsorganisationer med 400+ medarbejdere fordelt i Roskilde, Herning og Warszawa, og hvor du kan blive udfordret af dygtige kollegaer?\nVi søger på vegne af Interdan Bil. I rollen som IT Operations Manager vil du få et tæt samarbejde med IT-Chefen, hvor I sammen vil sikre kontinuerligt fokus på at optimere bl.a. afdelingens services, løsninger og processer, således at især afdelingens økonomi, effektivitet og kvalitet forbedres.


Mute The Tape- Guitarist til Ukraine - Favrskovposten\nGuitarist Andreas Kristensen fra Mute The Tape (th.) der blæste publikum omkuld under Guldfesten i Favrskov tager til Ukraine. Foto: Kian Johansen\nMute The Tape- Guitarist til Ukraine\nBonus: Hør livekoncerten fra Guldfesten i Favrskov\nAndreas Kristensen fra Mute The Tape, der underholdte og blæste publikum ud af banen under Guldfesten i Favrskov er taget til Lviv i Ukraine sammen med fire andre unge musikere og komponist Signe Bisgaard.\nHØR: Mute the Tape live under Guldfesten\nHer skal han 18. maj deltage i et samarbejdsprojekt mellem kulturinstitutionen Swinging Europe fra Herning og State Museum of Natural History i Lviv.\nAndreas Kristensen er en af de fem unge musikere, der er udvalgt til at deltage i projektet. Han er opvokset i Hinnerup, hvor han i mere end 10 år har fået undervisning i Favrskov Musikskole. I dag spiller han blandt andet i det lokalt kendte rockband Mute The Tape, som til sommer kan opleves på Hammel Hestemarked og andre steder.\nI det internationale projekt får han lov at prøve kræfter med jazz og moderne kompositioner skrevet af en af hans tidligere undervisere på Favrskov Musikskole, Signe Bisgaard.\n“Det er sindssygt spændende, og jeg elsker at have mulighed for at spille noget mere jazz. Signes musik er meget billedskabende, og selvom hun skriver præcist og har en plan med det hele, inddrager hun os musikere i processen og lader os farve og præge musikken med vores egne inputs og fortolkninger af historien,” fortæller Andreas Kristensen på favrskov.dk\nMute the Tape live under Guldfesten i Favrskov


Kl. 19.35, 25. december 1991 blev det røde flag over Kreml strøget.\nDet markerede Sovjetæraens afslutning lige så sikkert, som stormen mod Vinterpaladset i Skt. Petersborg 7. november 1917 markerede dens begyndelse. Men hvad skete der indimellem? Hvornår og hvorfor begyndte kommunismens sammenbrud?\nVar det i 1986, da Tjernobylkatastrofen blomstrede mørkt og udstillede det sovjetiske styres teknologiske inkompetence? Eller i 1985, da Gorbatjov blev valgt som generalsekretær? Eller i 1980, da en kommunistisk regering overdrog retten til at repræsentere arbejderklassen til en uafhængig fagforening under Lech Walesa? Eller hvad med den 20. partikongres i februar 1956, da Nikita Khrusjtjov holdt Den Hemmelige Tale?\nI 1980 mødte Washington Post-korrespondenten Michael Dobbs marxisme-leninismens ypperstepræster til Titos begravelse. Dér stod 'det karpatiske geni' Ceauşescu med sit mørke blik i samtale med Pol Pot og Kim Il Sung. Dér sad Big Brother i egen høje person, Bresjnev med oppustet ansigt og demensforvirrede øjne. Og derfra var det, som om noget begyndte at skælve – og derpå at krakelere. Og så, ja, så gik det amok.\nDobbs blev øjenvidne på første parket til de strejker, kup og omkalfatringer af det europæiske landkort, der bruste frem i det kommunistiske imperiums sammenbrud. Et drama, der ændrede millioner af menneskers liv, vendte verdenspolitikkens præmisser på hovedet, begravede en supermagt og fødte tyve nye nationalstater ind i FN. Og så, var koldkrigens verden med Checkpoint Charlie og Dr. Strangelove væk for altid.\nI Sovjetunionens fald fortæller han historien i en virtuos kobling af journalistens brændende frontlinjerapport og historikerens helikopterudsyn over et imperies smuldrende hus. En stor bog.\n"Bjergtager læseren … vi får både drama og skarp analyse på højt niveau … Bogens juvel er forfatternes øjenvidnebeskrivelse og analyse af oprøret nedefra. [...]\n"Et hovedværk om ånden fra 1989 til 1991, der vil blive stående ... Dobbs er både en blændende journalist og en glimrende historiker med blik for de store linjer [...]\n- Flemming Rose, Information\n"En forening af historieskrivning og journalistik, når den er bedst [...]\nFra verdenskrig til kold krigMichael Dobbs


Genbrug online salg | Disse danskere sælger flest brugte ting\nDBA’s nye undersøgelse viser, at Nordjyderne er den landsdel, der sælger flest brugte ting. Her kan du blive klogere på, hvad Nordjyderne har solgt, og vi løfter også sløret for, hvilke landsdele der sælger færrest ting.\nHar du været i en kælder eller på et loft, hvor der var ryddet op, styr på tingene, og hvor ejeren kun opbevarede de ting, som vedkommende engang i mellem brugte?\nHvis ja, så har du formodentlig været på et loft eller i en kælder i Nordjylland.\nDBAs nye, store undersøgelse, som vi kalder for Genbrugsindekset, viser nemlig, at det er her, der bliver solgt flest brugte ting.\nI gennemsnit har en nordjyde inden for det seneste år solgt 7 ting, og dermed indtager nordjyderne førstepladsen i statistikken.\nPå Fyn solgte indbyggerne i gennemsnit ”kun” 5 ting det seneste år, mens beboerne i de resterende landsdele i Danmark fik solgt 4 af deres brugte ting i gennemsnit. Dermed indtager Østjylland, Vestjylland, Sønderjylland, Hovedstaden samt Sjælland og Bornholm en sidsteplads i undersøgelsen.\nNordjyderne sælger eksempel rigtig mange planter viser undersøgelsen:\nI skrivende stund er der 749 blomster til salg på DBA, og du kan også købe din næste hæk på genbrugsportalen. Vidste du mon det?\nHer er hvad de fik solgt i Nordjylland\nHvis du har en ven i Nordjylland, og du pønser på at aflægge vedkommende et besøg og forhåbentlig høre lidt vinyler fra vedkommendes vinylsamling - Ja så skal du måske re-tænke den plan. For din nordjyske ven har meget muligt solgt hele samlingen.\nI hvert fald viser DBAs undersøgelse, at den brugte ting, som nordjyderne solgte mest af det seneste år, var LP’er.\nHer kan du tjekke resten af listen over, hvad nordjyderne solgte mest af de forgangene 12 måneder:\nLÆS OGSÅ: Mød supersælgeren Susanne fra Nordjylland\nSusanne er nordjyder og supersælger på DBA. Det har vi skrevet en artikel om på DBA Guide, og den kan du læse ved at klikke på linket ovenover billedet\nSå mange flere ting sætter danskerne til salg sammenlignet med for bare 5 år siden!\nDet er dog ikke kun nordjyderne, der er flittige til at sælge deres brugte ting. Generelt har DBA oplevet en stor stigning i antallet af oprettede annoncer på DBA. For bare 5 år siden blev der oprettet 10,2 millioner annoncer. I 2017 er det tal næsten fordoblet. I 2017 blev der oprettet 20,3 millioner annoncer på DBA.\nSofie Folden Lund, der er kommunikationschef hos DBA, forklarer stigningen med, at vi i dag går så meget ind for genbrug, at vi sætter alt muligt til salg. Ikke kun visse ting, men alt.\nLige fra bestik og julepynt til vores græsplæne og solbriller.\nVi har en del brugere, som siger, at de starter med at søge brugt først. Og hvis de så ikke kan få det brugt, køber de nyt. Der er sket et skift i hele den måde, vi opfatter genbrug på\nLP’er er den genbrugsting, som nordjyderne har solgt mest af:\nLige nu er der 22.034 LP’er til salg på DBA, og 291 af dem indeholder musik med Kim Larsen.\nHer kan du se, hvad danskerne (på nær nordjyderne) det seneste år ville have afsat\n5. Boligtilbehør (for eksempel vaser, tæpper og bestik)\n7. Børnetøj og -sko\n10. Anden elektronik (eksempelvis anlæg, TV, højttalere og digitalkameraer)\n3. Børnetøj og -sko\nLÆS OGSÅ: Disse gamle vinyler er meget værd i dag\nLP’er er det, som Nordjyderne har solgt mest af de seneste 12 måneder. Men på Sjælland & Bornholm har ligger LP’er ikke engang på top 10 over deres mest solgte ting. Det samme gælder for Sønderjylland og Vestjylland\n9. Byggematerialer (eksempelvis fliser og bordplader)\n10. Anden elektronik (for eksempel anlæg, TV, højttalere og digitalkameraer)\n3. Kunst og antikviteter\n8. Børnetøj og -sko\n9. Husholdningsmaskiner (eksempelvis køkkenmaskiner og støvsugere)\nI Vestjylland har de mest af alt solgt brugt tøj. Her er nogle eksempler på tøj til salg lige nu på DBA:\nLæderjakke, str. XL, Laksen, Grønlig/brun, Læder, God…\nLæderjakke, str. M, G- Star RAW , Sort, Læder, Ubrugt,…\nLæderjakke, str. M, G - Star RAW , Sort, Læder, Ubrugt,…\nI skrivende stund er der 537 læderjakker til mænd til salg på DBA, og 303 læderjakker finder du i kvindetøj-kategorien.\n1. Boligtilbehør (for eksempel vaser, tæpper og bestik)\n5. Børnetøj og -sko\n8. Anden elektronik (for eksempel anlæg, TV, højttalere og digitalkameraer)\nI hovedstaden har de mest af salg solgt boligtilbehør så som glas, vaser, tæpper, puder og bestik\nPå DBA kan du sælge alverdens ting. Det er nærmest kun din fantasi, der sætter grænser. For eksempel var der engang én, der satte verdens første Nokia-telefon til salg. Den kan du se, her.\nVi har også engang haft en brandbil, et beduintelt, et beboelsesvenligt krigsskib, en pølsevogne, og et piratskib til salg på DBA. Sidstnævnte er faktisk stadig til salg på DBA, og sidst vi tjekkede, var krigsskibet også til salg.


Danish Crown er cirka to slagtedage bagud med so-slagtningerne, og nogle leverandører vil opleve at være op til en uge bagud, men i uge 25 regner Danish Crown med at være på omgangshøjde med soslagtningerne igen, efter at et udbrud af corona-virus lukkede for udbeningen på fabrikken WestCrown i Tyskland, så Danish Crown måtte lade so-slagteriet i Skærbæk stå stille i to dage.\n- Det er ærgerligt, og vi beklager selvfølgelig de gener, som det medfører ved vores andelshavere. Lige nu arbejder vi hårdt på at indhente det tabte, før vi går ind i en sommerferieperiode. Derfor yder alle medarbejderne i Skærbæk en stor indsats for at holde kapaciteten så høj som mulig, og det betyder, at vi kommer til at reducere mængden af udsatte søer jævnt over de kommende uger, siger Nicolaj Nørgaard, der er direktør i Ejerservice.\nSlagteriet har en god kapacitet, da medarbejderne har sagt ja til at slagte 2. pinsedag og grundlovsdag, og det betyder, at Danish Crown ved udgangen af uge 23 har reduceret de udsatte til cirka en slagtedag.\n- Vi kommer til at køre på fuldt tryk i de kommende uger, og derfor vil der være behov for øget fleksibilitet både hos medarbejderne, men også hos ejerne omkring eksempelvis afhentning, så derfor håber jeg, at vores ejere vil holde tæt kontakt med Centralplanlægningen og hjælpe med at få mængden af udsatte reduceret i et jævnt tempo, siger Nicolaj Nørgaard.\nTørke i Vesteuropa\nStore dele af Sortehavsregionen og Europa har kun oplevet små nedbørsmængder henover foråret, konstaterer Jyske Bank i en afgrødekommentar.\n- Imidlertid bidrager tiltrængt nedbør i det sydlige Rusland og Ukraine til en stabilisering af udbytterne, mens tørken fortsætter i det vestlige Europa. Det betyder sandsynligvis, at Rusland for den nye høstsæson har kurs mod at genindtage tronen som topeksportør, efter den europæiske sprint denne sæson. skriver banken.\nOgså den amerikanske hvede er under pres, lyder meldingen.\nGlobal hvedeproduktion opskrives igen\nDet er ikke gode nyheder, der strømmer ind for europæiske landmænd i de her dage. Den europæiske hvedeproduktion nedskrives nu endnu en gang, og samtidig opskrives den globale hvedeproduktion. Udsigten til en stor global hvedeproduktion betyder, at hvedeprisen på MATIF-børsen nu presser på et afgørende bund- og støtteniveau i nedadgående retning.\nNye udbrud af afrikansk svinepest i Polen\nDer er atter udbrudt afrikansk svinepest i tamsvin i det vestlige Polen.


Hvorfor skal du gå? 20 fordele ved gang\nGang: Få 20 fede fordele ved at gå dig i form\nInspiration til at gå\nHvor lang og hvor hurtig er din gåtur?\nHvad forbrænder jeg ved at gå?\n20 fordele ved at gå regelmæssigt\n1. Det er let og for alle\n3. Gang er en fleksibel motionsform\n4. Få oplevelser i naturen eller i byen\n5. At gå er godt for helbredet\n6. At gå er god træning\n7. Det styrker dine knogler\n8. Dit kredsløb trænes\n9. Du får stærkere ben og baller\n10. At gå er skånsomt for kroppen\n11. Det tager ingen tid at restituere\n12. Du forbrænder kalorier\n13. Få et pusterum i hverdagen og reducer stress\n14. Du bliver i bedre humør\n15. Du kan gå lige efter et måltid\n16. Du kan gå alene\n17. Du kan gå sammen med andre\n18. Du kan tælle dine skridt\n19. Du kan vinde\n20. Hvad får du ud af gang?\nDer er vel ingen nemmere og billigere motionsform end gang? Har kigger vi på alle de gode grunde, der er til at gå.\nMennesket er skabt til at bevæge sig og at gå. Derfor er der også så mange fordele ved gang. Faktisk bør du hver dag afsætte tid til at få gået nogle kilometer. Der er en af de rigtig gode motionsformer og træningsformer, som har positiv indvirkning på din krop og dit sind.\nI dette indlæg kan du læse alt om at gå og gang. Først får du et overblik over alle de indlæg her på sitet, der kan gøre dig klogere på gang og vandring. Derefter får du alle fordelene ved gang nederst.\nSå hav skoene klar.\nDu kan se alle grundene til at gå nedenunder, men derfor kan det jo godt være, at du har brug for lidt inspiration til din gåtur.\nInspiration til gåture\nHer kan du finde inspiration til dine gåture. Hvor kan du gå, og hvad kan du lave undervejs?\nHvor hurtigt går du?\nMange er interesserede i, hvor mange kalorier de forbrænder, når de går. Du forbrænder færre kalorier end ved løb, men hvor meget forbrænder du egentlig ved at gå. Vi har skrevet meget mere om forbrænding ved gang, hvor du kan beregne dit eget kalorieforbrug.\nTræning og gang\nInspiration til gåtræning\nRegelmæssige gåture styrker både musklerne, dit kredsløb og din kondition, hvis du sætter tempoet lidt op og vandrer gennem et kuperet terræn.\nLæs: Få inspiration til din gåtur\nAt gå har altså en positiv indvirkning på din krop, men der er også mange mentale fordele ved gang. Det ser ud til, at det er et godt værn mod stress i en travl hverdag.\nOg det er så let at komme i gang. Du kan enten have aftaler med andre, eller vælge at gå alene. Du skal egentlig bare snøre vandreskoene og komme ud i verden.\nLad os dykke ned i fordelene ved gang. Alle disse grunde var baggrunden for det store projekt #danmarkgårsammen, som kørte i løbet af 2021.\nDet er let at komme i gang med at gå. Du behøver ikke være i fantastisk form. Det virker ikke så uoverskueligt at komme afsted. Du har ikke brug for særlig instruktion. Der er ikke krav om noget særligt udstyr. Du kan komme afsted uden at skulle klæde om først.\nGang er for alle (dem, der kan gå). Du bestemmer selv, hvor hurtigt og hvor langt du vil gå.\nAt gå kræver ikke noget særligt udstyr. Du skal ikke betale kontingent. Derfor er det gratis at komme i gang. Du skal egentlig bare se af at komme afsted. Det kan selvfølgelig være rart at have nogle gode sko og en behagelig rygsæk, hvis du skal have lidt vand eller andet med.\nDet er fleksibelt at planlægge og udføre en gåtur. Du behøver ikke den store forberedelse, og du kan altid få en lille gåtur til at passe ind i hverdagen. Du kan fx gå hen og handle. Tage bilen noget af vejen, men gå det sidste. Holde gående møder. Der er mange muligheder for at få flere skridt i hverdagen.\nDer findes rigtig mange fede vandreruter og gåture i Danmark. Vi har lavet en side med mere inspiration til din gåtur, hvor du kan tjekke nogle af alle de måder, hvor du kan få oplevelser med gåturen.\nDu kan finde en flot vandrerute, gå på byvandring, gå på opdagelse, pakke picnic kurven og lade dig følge med.\nGang er ganske enkelt godt for helbredet. Gang kan være med til at sænke blodtrykket, øge kalorieforbrændingen og forebygge hjertekarsygdomme. Gang er god træning, men det kan også være en god mental øvelse at gå, mens tankerne vandrer.\nAt gå er ganske enkelt god træning. Hvis du ikke får så meget anden motion, så er der faktisk flere positive effekter ved at gå. Særligt hvis du varierer dine gåture med enten bakker eller hastighed.\nNår du laver vægtbærende aktivitetet, så styrker du dine knogler. Hver gang du sætter en fod i jorden, så bliver knoglerne belastede. Derfor er gang en god motionsform, når du gerne vil vedligeholde knoglerne og undgå knogleskørhed. Jo hurtigere du går, jo mere kraft skal knoglerne overkomme, og træningseffekten for knoglerne bliver højere.\nHvis du går nogle regelmæssige ture med lidt fart på, så stimulerer du både dit hjerte og dit kredsløb. Derved får du positive effekter på dit blodtryk. Når du har lidt fart i benene eller vælger en kuperet rute, så kan du få din puls lidt højere op, hvilket giver en endnu bedre træningseffekt på kredsløbet.\nGå derfor gerne til, og du kan bruge armene energisk for at sætte endnu mere gang i hjertet og blodomløbet.\nHvis du for alvor skal skubbe lidt til kredsløbet, så skal du i gang med intervalgang. I intervaltræning veksler du mellem almindeligt gåtempo og hurtig gang. Prøv at tage endnu flere skridt i minuttet, samtidig med at dine skridt bliver lidt længere. Du skal gå så hurtigt, at du bliver forpustet.\nHer er tre eksempler på effektiv intervalgang:\n2 minutters intervaller. Gå 1 km i roligt tempo. Gå derefter 5 hurtige intervaller på 2 minutter. Når du har gået et interval så hurtigt du kan, så har du 2 minutters aktiv pause, hvor du går stille og roligt. Slut intervalturen af med 1 km rolig gang.\nBakkegang. Gå 3-5 km i et kuperet område, fx i en skov. Når du finder en bakke, så går du så hurtigt som muligt opad, mens du går stille og roligt nedad bakken igen. Gå i fx 30 minutter, hvor du hele tiden veksler mellem at gå op og ned ad bakke.\nPyramidegang. Gå stille og roligt 1 km for at varme lidt op. Arbejdsperioden og den aktive hvileperiode er lige lange. Du går efter en pyramidemodel, hvor arbejdsperioden gradvist bliver længere. Start med fx 30 sekunder hurtigt og 30 sekunders aktiv hvile. Derefter går du 1 minut hurtigt, og går roligt i 1 minut. Du kan fx fortsætte op til 3 minutter og derefter lade tiden gå nedad igen i pyramiden indtil du rammer 30 sekunder igen.\nNår du går, så arbejder især musklerne i ben og baller. Derfor træner du hele tiden de muskler. Hvis du går hurtigt eller du går op bakker eller trapper, så bliver træningen af ben og baller endnu mere effektiv.\nDu kan evt. også stoppe lidt undervejs på din gåtur og lave lidt benøvelser, hvis du vil have endnu mere træningseffekt.\nNår man går, så har du hele tiden en fod i jorden. Det betyder, at du ikke får så mange stød op i kroppen, som du fx gør ved løb, hvor der er en svævefase. Derfor er det knap så belastende for dine sener og led.\nTil gengæld kan du heller ikke få samme træningseffekt ved at gå en tur. Men hvis du går i et godt tempo, så kan du stadig få pulsen op.\nDu kan gå ofte, da din krop ikke har brug for restitution på samme måde som andre hårde træningsformer, fx løb eller styrketræning.\nHvis du ikke har fået motioneret i flere år, men gerne vil i gang med at gå, så kan det dog stadig være en god ide at bygge formen lidt langsomt op ved ikke at gå for langt i starten, og måske endda tage et par hviledage.\nNår du bevæger dig, så forbruger du energi. Hvis du går meget, ofte og langt, så holder du din forbrænding oppe, hvilket gør det lettere at holde vægten.\nEn meget udbredt tommelfingerregel er, at man forbrænder cirka 1 kcal pr. kg kropsvægt pr. km, men det betyder også noget, hvor hurtigt man går og hvor kuperet ruten er.\nDu kan bruge min beregner til kalorieforbrænding ved gang, hvis du vil have et mere præcist bud på nøjagtig, hvor mange kalorier, du bruger på flytte benene.\nNår du går får du et pusterum i din hverdag. Her kan tankerne få lov til at flyve, og du kan vælge at lade telefonen være derhjemme. Så kan du ikke blive forstyrret undervejs. Derfor kan gang være med til at booste din mentale sundhed.\nDet er skønt med den stille og rolige tur i skoven. Ifølge Sundhedsstyrelsen kan motion med moderat intensitet reducere indikatorer for stress, hvilket alle jo kan have gavn af.\nDe fleste har sikkert også oplevet, at en rask gåtur kan få en i bedre humør. Selvom det måske kan være lidt vanskeligt at komme ud af døren, så bliver man ofte i bedre humør undervejs på gåturen.\nDet har jeg oplevet med mig selv, men også ofte med børnene, at det dårlige humør kan forsvinde som dug for solen, når solstrålerne rammer og fodsporene sættes. Sundhedsstyrelsen skriver også, at fysisk aktivitet og gåture kan have både en forebyggende og behandlende effekt på depression.\nDu kan gå kort tid efter, at du har spist uden at få det dårligt. Ved mange andre sportsgrene og motionsformer, så skal der typisk gå nogle timer, inden man kan træne. Faktisk kan det være helt rart at gå en tur, når du lige har spist og skal sætte lidt gang i fordøjelsen.\nHvis du går alene, så kan du nyde stilheden, men det er også let at kombinere en gåtur med en god lydbog eller en podcast. Du kan også bruge tiden på at snakke i telefon med dem, som du holder af - eller bare har brug for at snakke med. Jeg har holdt flere møder med telefonen i lommen og høretelefoner i ørerne.\nGang er en oplagt måde at kombinere motion og socialt samvær. På en gåtur er det let at få snakketøjet på gled, mens du samtidig er aktiv, får frisk luft og får rørt dig. Derfor er det at gå også blevet en mere og mere populær motionsform.\nDet kan være fantastisk at have børnene med på en tur i skoven.\nDu kan lave en målsætning om hver dag at tælle dine skridt. Det kan være motiverende og en god påmindelse om at få bevæget sig.\nHvis du laver blandet motion, så kan du altid omregne din øvrige aktivitet i vores skridtomregner.\nHvis du deltager i Firmaidrættens Tæl-Skridt-konkurrence. Her kan du vinde op til 25.000 kroner, hvis du tilmelder dig til konkurrencen om at gå flest skridt i de måneder konkurrencen kører.\nDen sidste grund til at gå er op til dig selv. Vi har alle forskellige ting, vi sætter pris på. Er det vinden i ansigtet? Den perfekte udsigt? Stilheden? Larmen? Naturen? Byen? Vælg selv, hvad du sætter mest pris på, og hvad der får dig afsted på den perfekte gåtur.\nAt gå er en fantastisk måde at få motion, frisk luft og afslapning på samme tid. Det er nemt at gøre, du kan gøre det alene eller sammen med andre, og der er mange forskellige måder at nyde det på. Hvad venter du på? Snør dine sko og gå en tur!\nSå nu er det egentlig bare at snøre skoene og komme afsted.


nonpti.jordenssalt.com Leve sammen Alt om vand\nViden om Vand | DVN Af ferskvandsressourcen svarer den globale grundvandsressource til en vand del. En stor del af ferskvandsressourcerne er altså ophobet i jorden og derfor en essentiel drikkevandskilde for os. I Danmark findes let adgang til grundvandet, og her hentes stort set alt vores drikkevand. Det er dog ikke alle lande der har lige så let adgang til grundvandet og ej heller så penis tilbehør grundvand som i Danmark. En stor del af nedbøren fra atmosfæren optages af planter, fordamper igen til atmosfæren eller løber af som overfladevand ud i alt, floder og med tiden ud i havet. Jorden er et lukket system. Det er det samme vand, der eksisterer i dag, som eksisterede på jorden for millioner af år siden. Der er to typer vand: saltvand og. Fakta: Vand du drikker i dag, indeholder molekyler, der er blevet drukket af dinosaurere. Få flere fakta om vand i denne artikel.\nALT OM VAND Viden om Vand\nAlt om vand Kontakt Samn Forsyning\nVest for Chania, omtrent 15 min. Får du lyst til at overnatte her, er der også hoteller. På stranden kan du leje kanoer, liggestole og parasoller. Du kan også tage bussen vand små tre km ud, hvor alt fortsætter. Læg ud med at købe ind om morgenen sammen med hr og fru Chaniá i Den gamle Markedshal i Chania. maj Er der nogen, der ikke har rent vand? maj Det er tidligt om morgenen i Cameroun, og mens solen står op, går en række børn ned til. Det tager i gennemsnit ca. 40 år fra en vanddråbe rammer jordoverfladen, til den når grundvandet. Kun ca. 1/5 af nedbøren (regn, slud, sne m.m.) bliver til. Renset vand bruges til mange industrielle formål, men også i husholdningen. Mennesker har brug for vand, der ikke indeholder alt for meget salt eller andre urenheder. Her har jeg en ide om overskydende frugt, som i har tilbage fra syltning eller saft. Det kompot der er tilbage fra syltning og saft, kan bruges til . Læg ud med at købe ind om morgenen sammen med hr og fru Chaniá i Den gamle Markedshal i Chania. Den ligger lige på grænsen mellem den nye og gamle bydel. fluesmækkeren fra skave højde Alt hvad du behøver at vide om den græskeferieø Korfu. Læs om ferieområderne på Korfu, Vejret på Korfu, Find rejser til Korfu og meget mere. På nonpti.jordenssalt.com finder du troværdig viden om mad og måltider, opskrifter, nyheder og officielle anbefalinger fra Fødevarestyrelsen. Vand findes overalt på Jorden og det indgår i et stort kredsløb. Vand findes hovedsageligt i havene.\nSelv om vi i Danmark har masser af vand i undergrunden, er rent drikkevand ikke længere nogen selvfølge. Udviklingen har medført knaphed på ressourcerne i tæt bebyggede områder, og samtidig er vandet i undergrunden allerede forurenet flere steder. Det tager i gennemsnit ca. 40 år fra en vanddråbe rammer jordoverfladen, til den når grundvandet. Kun ca. 1/5 af nedbøren (regn, slud, sne m.m.) bliver til. artikler med relation til vand – indlæg og synspunkter fra vandværksfolk – leverandørregister – analyseordbog – emne- og ordregister. alt sammen viden som vi. Af alt vand på jorden udgør ferskvand kun 2,5 %. Af ferskvandsressourcen svarer den globale grundvandsressource til en tredje del. En stor del af. Vand findes i tre velkendte tilstandsformer: Vi kan rimeligt præcist beskrive egenskaberne ved både damp vand is, men den præcise beskrivelse af flydende vand er stadig en meget stor udfordring. Det gør vi først og fremmest, fordi vand er det molekyle, der er den afgørende forudsætning for, at vi er alt.\nartikler med relation til vand – indlæg og synspunkter fra vandværksfolk – leverandørregister – analyseordbog – emne- og ordregister. alt sammen viden som vi. Af alt vand på jorden udgør ferskvand kun 2,5 %. Af ferskvandsressourcen svarer den globale grundvandsressource til en tredje del. En stor del af. Vandet bevæger sig hele tiden rundt i kredsløbet mellem havet, skyer, grundvand og Af alt det vand vi har på jorden er 97% saltvand og kun 3% ferskvand. Vi er et m2 stort havedamscenter i Ringsted, kun 15 minutter fra motorvejen. Vand i Haven er et af landets ældste centre, for alt hvad der omhandler alt til netop vand i . Læs artikler om alt lige fra træningsprogrammer til sikkerhedsråd omkring ophold i vand. Lær nye teknikker og få det mest optimale ud af din svømning. Alt om pasning af høns og kyllinger. Nyttig information om anskafelse af høns, fodring, krav til hønsehus m.m. Brugsanvisning for høns. Hjælp til høns.\nFakta om vand alt om vand Denne hjemmeside bruger cookies til statistik, videoafspiller fra Provector og YouTube, Google Maps, deling på de sociale medier med AddThis og visning af Twitter feeds. Vaillant leverer kvalitets gasfyr, oliefyr, varmepumper, klimaanlæg, ventilation, solvarmeanlæg, solceller, elkedler og moderne styring bl.a. via mobil app, så du får perfekt varme og varmt vand og sågar køling, når behovet er der. Udskiftning eller nyt anlæg - Vaillant er det rette valg.\n6. okt I vand er der to hydrogenatomer, og derfor kan man sige, at der efter dannelsen af vand er i alt seks elektroner i overskud. To af disse sidder så. Vand findes overalt på Jorden og det indgår i et stort kredsløb. Vand findes hovedsageligt i havene. Hele 97,5% af alt Jordens vand er saltvand og kun 2,5% er. De fylder deres plastikdunke med det mudrede vand, inden de slæber det med tilbage til deres huse. Men vandet i floden er fyldt med bakterier, og familierne renser det ikke, så derfor bliver landsbyens børn tit syge.\nDin internetbrowser er desværre uddateret. Denne side understøtter beklageligvis ikke forældede browserversioner. Når man står og kigger ud over oceanet, virker det uendeligt. Fakta om vand og drikkevand\nOg her er vel at mærke alt regnet med – vand fra oceaner, søer, floder og undergrund samt det vand, der er bundet i sne og is, og det, der findes højt oppe i .\nAlt om vand brøk regler\nHvor meget vand er der på Jorden? alt om vand\nFår du lyst til alt overnatte her, er vand også hoteller. På stranden kan du leje kanoer, liggestole og parasoller.\nA lle bær og frugter syltet rå eller til gelé, marmelade,. Ved angivelse af mål i spiseskeer eller teskeer menes altid strøgne mål. Atamon tilsættes først, når syltetøjet er gået af kog. Atamonpulver opløses i 7 dessertskeer varmt vand. hønse navne Vandværks historie Vandrensning Rent vand Fakta om vand Grundvand.\nHa en rigtig god dag. Fakta om vand Jorden er et lukket system. Det er det samme vand , der eksisterer i dag, som eksisterede på jorden for millioner af år siden.\nFakta: Vand du drikker i dag, indeholder molekyler, der er blevet drukket af dinosaurere. Få flere fakta om vand i denne artikel. maj Er der nogen, der ikke har rent vand? maj Det er tidligt om morgenen i Cameroun, og mens solen står op, går en række børn ned til.\nEn stor del af ferskvandsressourcerne er altså ophobet i jorden og derfor en essentiel drikkevandskilde for os. I Danmark findes let adgang til grundvandet, og her hentes stort set alt vores drikkevand.\nAlt om vand En stor del af ferskvandsressourcerne er altså ophobet i jorden og derfor en essentiel drikkevandskilde for os. I Danmark findes let adgang til grundvandet, og her hentes stort set alt vores drikkevand. Vand på Jorden\nLæg ud med at købe ind om morgenen sammen med hr og fru Chaniá i Den gamle Markedshal i Chania. Den ligger lige på grænsen mellem den nye og gamle bydel. Alt hvad du behøver at vide om den græskeferieø Korfu. Læs om ferieområderne på Korfu, Vejret på Korfu, Find rejser til Korfu og meget mere.\nFølge: Hudlæge karlslunde » »


3 ting du kan købe til den nye lystfisker Lystfiskerguiden - Lystfiskerens guide til fiskeri i hav, å, put & take og fjorde omkring Ringkøbing Fjord\nVi er endelig bevæget os på den anden side af corona pandemien, og langt det meste af befolkningen er vaccineret – i hvert fald første omgang. VI krydser fingre for, at der ikke kommer endnu en bølge. Pandemien havde ikke mange positive følger med, og de isolerede dage virkede uendeligt lange. Mange følte sig ensomme, og man kunne ikke lave sine normale hverdags interesser, da de fleste af dem indeholdt andre mennesker, eller også var de indendørs. Dog havde pandemien i hvert fald én positiv effekt – nemlig at mange flere fik øjnene op for lystfiskeri. I sommeren 2020 var der rekordhøj interesse for denne dejlige hobby. Derfor er der også ret stor sandsynlighed, for at du indenfor den nærmeste fremtid skal købe gaver til en af de mange forholdsvis nye lystfisker. Men du ved sikkert ikke, hvad du skal give til dem. Derfor har vi lavet en lille liste med ting, du kan købe til den nye lystfisker, så du ikke skyder helt ved siden af.\nNoget man hurtigt finder ud af som lystfisker er, at man aldrig må gå ned på forskllige former for fiskegrej. Der kan komme i mange afstøbninger, men man må aldrig gå ned på endegrej. Noget bliver taget af bunden, andet tror man ikke på på dagen, og nogle gange har man bare lyst til at prøve en masse forskellige ting. Køb derfor endegrej i form af spinnere, forfang og woblere. Det vil være et sikkert hit.\nKøb et par waders i Outdoorxperten. I starten fisker man måske i put & take eller i havn. Men som tiden går, kan de blive mere spændende at fiske fra kyst. Især hvis man er bosat i nærheden af det. Og i det henseende kan waders vise sig at være gode at have. Giv derfor den nye lystfisker et par waders, så der ikke er begrænsning på muligheden af steder at fiske.\nSommeren er ved at være over, og man kan ikke længere stå og fiske i t-shirt på de lange sommeraftener. Hvis den nye lystfisker er dedikeret, og har tænkt sig at fortsætte med at fiske, så vil han eller hun helt klart få brug for noget ordenligt beklædning. Der findes ikke noget værre end at stå og fryse, når man fisker i det kolde halvår. Køb derfor undertrøjer, hue, handsker, jakke osv.\nOg så er der vist ikke andet for, end at ønske dig, og personen du køber gaven til, knæk og bræk.\nTidligereTidligereVil du gerne ud at fiske i Danmark?\nNæsteSådan vælger du den rigtige gravsten til din elskedeNæste


Flytning | Sygeforsikringen "danmark"\nFår du ny adresse, flytter til udlandet eller flytter dine børn hjemmefra, så læs mere her.\nNår du meddeler Folkeregistret, at du flytter, vil vi automatisk få besked om din nye adresse. Er du forsikret på en andens police, skal du give os besked, hvis du ønsker at få din egen police.\nLog ind og se, hvem du er registret sammen med.\nHar du har adressebeskyttelse i Folkeregistret, skal du dog kontakte os skriftligt for at få din adresse ændret. Du kan logge ind på sygeforsikring.dk og skrive til os.\nLog ind for at se, hvem du er registeret sammen med og for at skrive til os, hvis du har adressebeskyttelse.\nSkal dine børn flytte?\nHvis dine børn (under 16 år) flytter til en anden adresse, kan det betyde, at de skal overføres til en anden police. Ring til os og få hjælp.\nEr du fyldt 16 år, og indtil nu har været dækket af dine forældres police, har du mulighed for at få din egen police. Når du får din egen police, bliver du selv ansvarlig for dit medlemskab. Ønsker dine forældre fortsat at betale dit kontingent, anbefaler vi, at I tilmelder policen Betalingsservice.\nLog ind med og skriv til os, hvis du ønsker at få din egen police. Du er også velkommen til at ringe til os.\nDu kan godt beholde dit medlemskab, selvom du flytter til udlandet. Flytter du til et EU/EØS/UK-land, kan du stadig få tilskud til nogle ydelser. Er du i tvivl, om dit medlemskab bør ændres, er du velkommen til at skrive eller ringe til os.\nHar du tilvalget rejseforsikring, skal du være opmærksom på, at forsikringen ikke dækker, hvis du flytter til USA eller Puerto Rico.\nAt din police er tilmeldt Betalingsservice eller betale ved at logge ind på sygeforsikring.dk.\nAt oplyse et dansk bankkontonummer, som vi kan overføre dine tilskud til.\nAt tilmelde din e-mailadresse. Vi sender ikke medlemsbladet d-nyt med post til udlandet, men du kan modtage det på e-mail.


Sådan åbnes en JNLP-fil\nJava Network Launch Protocol (JNLP) -filer bruges til at starte applikationer fra en hostet webserver på en ekstern desktopklient. Software som Java Plug-in og Java Web Start-programmer bruger JNLP-filer til at køre.\nDa JNLP-filer er programspecifikke, genkender din computer muligvis ikke JNLP-filer korrekt for at udføre dem ved hjælp af Java Web Start-applikationen. Hvis dette sker, skal du ændre din computers filtilknytninger, så JNLP-filer åbnes korrekt med Java Web Start-applikationen.\nDownload og installer den nyeste version af Java\nInden du redigerer filtilknytningen på din pc for at åbne JNLP-filer korrekt, skal du kontrollere, at du har de rigtige Java-programmer installeret på din computer. Sådan gør du:\nPå en pc skal du klikke på Windows- søgefeltet og skrive "Java" eller rulle gennem listen over alfabetiserede apps til Java-programmet. Hvis du ikke kan se det, er Java ikke installeret.\nGå til Finder > Programmer > Hjælpeprogrammer-mappe på en Mac . Du skal se en Java- mappe. Hvis du ikke kan se det, har du ikke Java installeret.\nHvis Java ikke er installeret, skal du gå til Java.com- webstedet.\nKlik på Java download- knappen. Hjemmesiden ved automatisk, hvilket operativsystem du bruger og dirigerer dig til den relevante download- side.\nPå siden Download , skal du klikke på Enig og start gratis download- knappen for at starte download.\nNår filen er downloadet, skal du klikke på installationsstarteren og følge instruktionerne for at fuldføre installationen.\nRedigering af JNLP File Associations på Windows 10\nSådan redigeres filtilknytningerne på en pc, der kører Windows 10, så JNLP-filer åbnes korrekt:\nFra start vinduet, navigere til Kontrolpanel .\nGå til Programmer > Standardprogrammer .\nKlik på Vælg dine standardprogrammer .\nVælg Vælg standardapplikationer efter filtype .\nVælg JNLP fra listen over udvidelsestyper.\nVælg indstillingen Skift program .\nDet er usandsynligt, at den korrekte Java-applikation vises automatisk, så vælg Flere apps .\nVælg Se efter en anden app på denne pc .\nNaviger til Java- mappen, som skal være placeret i mappen Program Files (x86) .\nKlik gennem mapperne jre [version #] og bin til javaws.exe- applikationen. Dette er Java Web Start-applikationsstarter. Vælg det ved at dobbeltklikke på det.\nBekræft valget ved at trykke på knappen Luk og afslut processen.\nFra nu af åbner Java Web Start-applikationen JNLP-filer, når du klikker på dem.\nRedigering af JNLP File Associations på en Mac\nSådan ændres filtilknytninger til åbning af en JNLP-fil korrekt på en Mac:\nÅbn Finder, og find den JNLP-fil, du planlægger at åbne.\nHøjreklik på JNLP-filen, og vælg Hent info .\nKlik på pilen ud for Åbn med på skærmbilledet med JNLP-filoplysninger .\nVælg Java Web Start på listen over applikationer i rullemenuen. Hvis det ikke er angivet i den første gruppe af indstillinger, skal du vælge Andet og finde det i den komplette liste over applikationer.\nNår du har valgt den rigtige app, skal du klikke på Skift alt for at anvende ændringen på alle JNLP-filtyper i fremtiden.\nAfslut processen ved at klikke på Fortsæt.\nNu, når du klikker på en JNLP-fil for at åbne på din Mac, åbnes den automatisk med det korrekte Java-program.


Mesterkok i sunde snacks\nØl og barrierer i danske restauranter\nInternational dairy course\nGrundlæggende Lederuddannelse for gartnerbranchen\nGrundlæggende Lederuddannelse for hotel- og restaurantionsbranchen\nGrundlæggende Lederuddannelse for kost- og ernæringsfaglige\nIntegrationsgrunduddannelsen (IGU) er en 3-årig forsøgsordning, som skal sikre mulighed for arbejde og opkvalificering for flygtninge og familiesammenførte til flygtninge, hvis kvalifikationer og produktivitet endnu ikke står mål med kravene på det danske arbejdsmarked. Ansættelsen er midlertidig og udgør en trædesten til det ordinære arbejdsmarked. Målgruppen er flygtninge og familiesammenførte til flygtninge, der er fyldt 18 år og er under 40 år, når forløbet påbegyndes. Det er en betingelse, at udlændingen har haft folkeregisteradresse i Danmark i mindre end fem år.\nIntegrationsgrunduddannelsen varer to år og omfatter ansættelse i en lønnet praktikstilling på en virksomhed og hvoraf 20 uger er fuldtids skoleundervisning med uddannelsesgodtgørelse. Ordningen bygger på de eksisterende overenskomster og satserne for den 2-årige erhvervsgrunduddannelse.\nSkoleundervisningen skal give udlændingen sproglige færdigheder, erhvervsrettede kvalifikationer, kompetencer og forudsætninger for fortsat arbejde og vil kunne danne grundlag for at fortsætte i en erhvervsuddannelse.\nØnsker du at vide mere omkring Kold Colleges udbud af skoleundervisning må du endelig kontakte os.\nDu kan også læse mere på Ministeriets hjemmeside:


Ferie - i år “bare” i Danmark - FerieNyt\nHar du også hørt nogen sige sådan, at i år skal jeg “bare” holde ferie i Danmark? Hvad tænkte du mon? Jeg tænkte første gang – nej hvor er det synd for dem, at de ikke ved, hvor dejligt et land, vi bor i.\nDet er simpelthen så synd for alle dem, der netop tænker “bare” ferie i Danmark, når nu vi bor i et af de lande i verden, hvor befolkningen er gladest. Og hvor vi med kun få timers kørsel, alle hurtigt kan komme til en fin sandstrand, hvor børn kan bygge et skrøbeligt, men flot, sandslot og både vi voksne og børn kan hoppe i bølgen blå og føle os rimelig sikre, fordi der de seneste år er kommet så mange livreddere på strandene. Vi er ovenikøbet så privilegerede, at de danske strande stort set alle er frit tilgængelige, så vi kan nyde naturen og alle de muligheder, den lægger til rette for os.\nTil dig, der ligesom jeg, vil holde ferie i Danmark, har så mange muligheder for aktiviteter, både for familien med børn og parret hvis børn er rejst hjemmefra eller har valgt at holde en anden form for ferie, at det kan være svært at vælge.\nHvis du skal holde ferie uden børn, så er der mange gode oplevelser i Danmark for voksne. Om oplevelsen skal centrere sig om gastronomiske måltider på nogle af Danmarks Michelin-restauranter, om dejlige hjemmelavede måltider af varer indkøbt ved en af de utallige landevejsboder med frugt og grønt dyrket lokalt, en tur på vandet med båden eller en indholdsrig dag med kultur fortalt på fængende vis af en lokal passioneret fortæller, der er godt inde i sit stof. Mulighederne er mange.\nEr du mere til museer, er der mange perler blandt de danske. En af de fantastiske perler, som ikke mange kender, er CLAY Keramikmuseum Danmark, der ligger smukt på skrænten ned til Lillebælt, i Middelfart med smuk udsigt til Lillebæltsbroen. Hvordan har du det med museumsbesøg?\nSelv synes jeg ofte, at det er lidt tungt – medmindre jeg giver mig selv en lille smule luksus og sammen med familien booker vores helt egen guide. Så bliver museumsbesøget meget mere interessant, for så får jeg åbnet fortællingen om det, jeg ser, og jeg får foræret genvejen til detaljen – og slipper for ondt i ryggen, fordi jeg har stået for længe og læst på plancherne. Det rigtig gode ved et sådan besøg er, at prisen er forbavsende lille i forhold til, hvor meget bedre besøget bliver. Fordi jeg kommer hjem med både en oplevelse til øjnene og ny viden. Det er ikke sikkert, at jeg ville have fået det sidste, hvis jeg havde valgt at spare guiden væk.\nEr I ikke enige om, hvad der er interessant, så er CLAY netop et godt sted at besøge, for der både er noget til den, der interesserer sig for arkitektur og bygninger og for den, der er til porcelæn og keramik. Nåh ja, så er der naturligvis også en hyggelig café med lækker hjemmelavet mad og kaffen drikkes af krus fra Royal Copenhagen. Hvad kunne være mere passende på museet, der huser et skatkammer af porcelæn – 235 års designhistorie i brugsporcelæn er også udstillet på museet.\nHold ferie i Danmark med børn\nEn ferie med børn er ideel i Danmark, netop fordi der er så mange gode ideer til, hvad en dansk sommerferie kan indeholde, hvis bare du kigger dig lidt omkring. Hvis du vil vide, hvilke tilbud turisterne fra udlandet får, så skal du naturligvis kigge i den touristguide, der udleveres fra turistbureauerne. Men der er mange andre steder, du også kan finde god information.\nOvernatter du på campingplads, så har denne helt sikkert gode idéer til aktiviteter til alt fra en guidet tur til den bedste badestrand eller fra legeland til museumsbesøg eller fiskeplads. Lidt sværere kan det være, hvis du har lejet et sommerhus og ikke kender mulighederne i området. Men også der er der heldigvis hjælp at hente. Mange sommerhusejere har nemlig sørget for, at der i huset ligger godt brochuremateriale og med internet tilgængeligt næsten overalt, så er der gode muligheder for at finde frem også til helt dagsaktuelle tilbud eller muligheder.\nEr du og dine børn til fysisk aktivitet og en ægte naturoplevelse, så er der på Fyn en helt særlig mulighed, hvis du vil opleve uspoleret natur. Der kan I nemlig vandre til den fredede Æbelø og tilbringe en fredfyldt dag i selskab med planter, dyr og fugle. Du kan naturligvis vove dig ud i projektet selv, men hvis du vil sikre dig den gode og trygge oplevelse, så du kan koncentrere dig fuldt og helt om at opleve sammen med dine børn, så er anbefalingen at vandre over til øen i selskab med en guide, der kender vejen, kender øen og ved, hvordan man kommer sikkert frem og tilbage. Og i tilgift kan guiden fortælle om, hvorfor øen er så speciel, hvorfor den er fredet og hvilke dyr og planter, der er på øen. Så kan du og familien bare slappe af og nyde naturen, mens I lytter til både fuglesang og guidens fortælling. Vidste du f.eks. at der kan være mulighed for at spotte havørn på øen?\nEn dejlig, fysisk dag i naturen – bagefter sover alle godt om aftenen.\nJa, det kan det. Altså det der med at forkæle sig selv med sin helt egen guide og at planlægge familiens helt egne, guidede ture. Hvis du regner prisen ud, er det ofte lige så billigt, som at købe is til hele banden – naturligvis afhængig af, hvor mange I er om at dele betalingen. Hvis du gør dig selv den tjeneste at regne på det, vil du opdage, at det mange gange reelt er dyrere at købe en biografbillet og enkeltbilletter til oplevelser end at lade familien få sin helt egen guidede tur. Hvis du vælger det sidste, så får du ovenikøbet den store fordel, at du selv kan bestemme sted og tidspunkt, og det kan være en kæmpe lettelse i planlægningen, for så kan du nemlig tilrettelægge efter, hvornår det passer dig og din familie bedst og du kan komme med ønsker til indhold.\nAt holde ferie i Danmark med børn er en fantastisk mulighed for at vise dine børn, hvor smukt og dejligt et land vi bor i. Hvad mange slet ikke tænker på er, at vi i Danmark på nogle områder også er foregangsmænd for den store verden. Mon der overhovedet er danske børn, der ikke har leget med Lego? Legoland ved Billund er et af de danske fyrtårne, kendt i hele verden og nu er der også Legoland andre steder, f.eks. i England. Men det ægte, det oprindelige, der, hvor træklodsen første gang blev lavet og siden støbt i plastik, det var i Billund, hvor både Legoland og Lego House i dag ligger. Det er ægte børne-oplevelses-steder.\nVed du endnu ikke, hvor i Danmark du skal holde din ferie? Hvorfor så ikke lege Danmarksnomade og flytte dig fra by til by. Lad dig inspirere af byen, og kom senere tilbage, så du kan udforske påny og finde mange flere detaljer.\nGod ferie – i 2020 “bare” i Danmark.\n29. juni 2020 29. juni 2020 Guide Service DanmarkAktiv ferie, Generelt, Skandinavien, Tips & GuidesDanmark, Ferie, oplevelser\nÆldre indlæg Skal du til Kina? Så læs med\nNæste Friesland – en guide til rejsemålet som ER anderledes


Brænde fra Tyskland - Billige briketter til pejs eller brændeovn\nBrænde fra Tyskland\naf admin | jul 26, 2015 | indlæg | 0 Kommentarer\nFørhen var der mange der valgte at købe sit brænde fra Tyskland. Da arbejdslønnen og momsen er lavere i Tyskland, er mange af deres priser derfor også billigere, især inden for køb af brænde på tilbud var der gode mulighed for at lave en god handel, hvis man bestilte syd for grænsen. Bor man tæt på grænsen og har man selv mulighed for at afhente sit træ, så er der faktisk stadig en ok besparelse ved at benytte sig af dette. Skal man lave det leveret er der desværre ikke længere helt så stort en besparelse til at det kan betale sig. En palle med Ask koster f.eks. omkring 1.700 i Tyskland før levering. På danske brænde sider som f.eks. www.kvalibrænde.dk får du en palle med ovntørret Ask, klar til brug, inklusiv fragt og moms til omkring 2.000 kroner. Bestiller du 5 paller er prisen helt nede i 1.800 kroner. Så er der her mange der tænker – “Jeg har sgu da ikke brug for 5 paller brænde!”, så derfor vil jeg aldrig kunne opnå den rabat. Det lyder jo umiddelbart helt korrekt, men som noget helt nyt har kvalibrænde netop lanceret deres nyeste tjeneste kaldet nabolevering. Det går kort og godt ud på at du går sammen med et par naboer på vejen, eller vejen ved siden af og køber ind sammen, i ligger en ordre, men har efterfølgende mulighed for at dele produkterne ud på flere adresser som fragt manden efterfølgende leverer til. på den måde har i mulighed for at opnå de gode mængde rabatter og samtidig nøjes med at betale for en gang levering kun. Brugbar eller ikke? Det afhænger nok af hvor godt man kender sine naboer.\nMen betyder dette at der så ikke længere er ret mange danskere der vælger at bestille sit brænde fra Tyskland? Nej, der er stadig rigtig mange, især fra sønderjylland som stadig køber træ i Tyskland af forskellige grund. Alt lige fra at mange der stadig føler sig tyske og hellere vil handle på en Tysk hjemmeside end en Dansk, eller fordi de har mulighed for nemt selv at hente produkterne og dermed slippe for den ofte ret høj fragt der pålægges når man handler syd for grænsen.\nNogle af de mest købte brændetyper der købes i Tyskland lige for tiden er:\nAsk på tilbud\nBirk og Gran\nEn af grundene til at man kunne overveje at købe i Tyskland, er hvis man er ude efter nogle lidt mere specielle brændetyper. Udvalget er nemlig en smule større der og det er jo ikke altid at brændet kun skal benyttes til at varme sit hjem op med. Mange benytter også i stor stil brænde til at grille deres mad over. Træet afgiver jo også lidt smag til kødet hvis man griller over åben ild og her er det faktisk ikke helt lige gyldigt hvilke typer af træ man benytter alt efter hvad


Emilie Sarah: Fascineret af HTML-koderne .. igen.\nJeg har igen igen, på en lille måneds tid, lavet mit blog design om.\nHer er det, og ja, kan ikke garantere for hvor længe det bliver denne gang! Pyh.\nNå lige en lille opdate herfra.\nJeg er i Horsens, men meget snart på vej til Vejle, for at være ved min mor og søster. Jeg skal i aften på Corners pub og synge en masse karaoke, sammen med mine venner og mine veninder, og jeg glæder mig helt vildt kan jeg godt sige jer.\nJeg har i dag lavet 2 vilde ting..\n1. gået til mac donalds, for at købe mad og gå tilbage igen, for at spise det.\n2. ændret bloggen ...\nOg udover det har jeg egentlig bare slappet af. Leget lidt med Oskar og sovet en del. Jeg er et træt menneske for tiden. Skyldes nok den omgang af sygdom vi lige har haft.\nJeg glæder mig til fredag ... Jeg skal ned og se min lillesøster spille kærlighed ved første hik, og der er præmier! Min søster skal spille en rolle som hedder Nanna, og som vidst er Anjas veninde, efter bogens fremgang.\nOskar skal hjem til sin far og sove fra fredag til lørdag, så det kunne være jeg lige skulle afsted i byen der? Nu må vi se hvordan jeg har det.\nLørdag kommer den eneste mand i mit liv (lige for tiden) hjem igen :).\nDejlig dreng. Elsker ham!\nNå, vejret er så dejligt, at jeg nu smutter igen, desuden er Oskar også i drille humør, så jeg kan ikke rigtig få lov til at sidde her i fred og ro og skrive. Derfor, må der komme mere senere .. hvis jeg da kommer til at have mere og skrive om.